open-index/open-wikipedia-markdown huggingface dataset:
အမှတ်(၇)စစ်ဆင်ရေးကွပ်ကဲမှုဌာနချုပ်

**အမှတ်(၇)စစ်ဆင်ရေးကွပ်ကဲမှုဌာနချုပ်** (အတိုကောက် **စကခ(၇)**) သည် အရှေ့ပိုင်းတိုင်းစစ်ဌာနချုပ် နယ်မြေဖြစ်သော ရှမ်းပြည်နယ်၊ ဖယ်ခုံမြို့တွင်တည်ရှိသည့် စစ်ဆင်ရေးကွပ်ကဲမှုဌာနချုပ် တစ်ခုဖြစ်သည်။ "စစ်ဆင်ရေးကွပ်ကဲမှုဌာနချုပ်" ဆိုသည်မှာ 'ခြေမြန်တပ်မဌာနချုပ်' အသွင်ယူထားသော တိုက်ခိုက်ရေးတပ်ဖွဲ့ ဖြစ်သည်။ **တပ်မ**များ နှင့် **စကခ**များသည် ကက(ကြည်း) (စစ်ဆင်ရေး)၏ တိုက်ရိုက်ကွပ်ကဲစီမံသော တိုက်ခိုက်ရေးတပ်ဖွဲ့များဖြစ်ပြီး စစ်နယ်ဝန်းပုံသေမရှိဘဲ ရန်သူ၏အင်အားအပေါ်မူတည်၍ လိုအပ်သလိုစစ်ကစားနိုင်ရန် ဖွဲ့စည်းထားခြင်းလည်းဖြစ်သည်။ လက်ရှိ အမှတ်(၇)စစ်ဆင်ရေးကွပ်ကဲမှုဌာနချုပ်မှူး တာဝန်ထမ်းဆောင်နေသူမှာ *ဗိုလ်မှူးချုပ် လင်းအောင်မိုး (စတသ-၃၉)* ဖြစ်သည်။

## သမိုင်း 
## ဖွဲ့စည်းပုံ 
အမှတ်(၇)စစ်ဆင်ရေးကွပ်ကဲမှုဌာနချုပ်၏ ကွပ်ကဲမှုအောက်တွင် နည်းဗျူဟာကွပ်ကဲမှုအဖွဲ့ (၃)ဖွဲ့ နှင့် ခြေလျင်/ခြေမြန်တပ်ရင်း (၁၀)ရင်း ရှိသည်။

### အမှတ်(၁)နည်းဗျူဟာအဖွဲ့ 
### အမှတ်(၂)နည်းဗျူဟာအဖွဲ့ 
### အမှတ်(၃)နည်းဗျူဟာအဖွဲ့ 
### ခြေလျင်/ခြေမြန်တပ်ရင်းများ 
# ခလရ(၁၀၂) - ဒီးမော့ဆို
# ခလရ(၂၅၀) - လွိုင်ကော် 
# ခလရ(၂၆၁) - လွိုင်ကော်
# ခမရ(၃၃၆) - ဖယ်ခုံ
# ခမရ(၄၂၁) - ဖယ်ခုံ
# ခမရ(၄၂၇) - ငွေတောင်
# ခမရ(၄၂၃) - ဆီဆိုင်
# ခမရ(၄၂၄) - ဆီဆိုင်
# ခမရ(၄၂၅) - ဘန်းယဉ်
# ခမရ(၄၂၆) - ဘန်းယဉ်

## စစ်ဆင်ရေးကွပ်ကဲမှုဌာနချုပ်မှူး တာဝန်ထမ်းဆောင်ခဲ့သူများ 
## ကိုးကား 
## နောက်ထပ်ကြည့်ရန် 
ကဏ္ဍ:စစ်ဆင်ရေးကွပ်ကဲမှုဌာနချုပ်များ
ခင်စီ

**ဒေါက်တာ ဒေါ်ခင်စီ**(၁၉၁၉ မွေး)သည် မြန်မာ့ဆေးလောကတွင် ထူးချွန်သည့် မီးယပ်နှင့် သားဖွားဆရာဝန် တဦး ဖြစ်သည်။ ၁၃ မတ် ၁၉၁၉ တွင် ပဲခူးမြို့၌  အရေးပိုင် ဦးသာညိုနှင့် ဒေါဧတို့က ဖွားသည်။

## ပညာရေး 
ဒေါက်တာ ဒေါ်ခင်စီသည် ဂျပ်ဆင်ကောလိပ် ကျောင်းသူဟောင်းများအသင်းဝင် ဖြစ်ပြီး၊ ၁၉၄၀ ပြည့်တွင် ရန်ကုန်တက္ကသိုလ်မှ အမ်ဘီဘီအက်စ်ဘွဲ့ ရရှိသည်။ ဘွဲ့ရပြီးနောက် လက်ထောက်ဆရာဝန် အဖြစ် ထမ်းဆောင်သည်။ ၁၉၄၈-၅၀ တွင် အမေရိကန်၌ မီးယပ်နှင့် သားဖွားပညာ ဘွဲ့လွန်သင်တန်း တက်သည်။ ၁၉၅၆-၅၈ တွင် အင်္ဂလန်၌ ဘွဲ့လွန်သင်တန်း တက်သည်။ ဆရာဝန်အဖြစ်လည်း နိုင်ငံခြား၌ ဆေးပညာ ဆက်လက်ဆည်းပူးရာ၊ ၁၉၅၆ တွင်  D.Obs.R.C.O.Oဘွဲ့၊ ၁၉၅၈ တွင် အင်္ဂလန်မှ :M.R.C.O.G ဘွဲ့များ ရသည်။ ၁၉၅၈ မှစ၍ ရန်ကုန်တက္ကသိုလ် ဆေးပညာမဟာဌာန ပါမောက္ခသမားတော်ကြီးအဖြစ် ခန့်အပ်ခံရသည်။ 

## မိသားစု 
စိတ်ကျန်းမာရေး ဆေးရုံအုပ်ကြီး ဒေါက်တာနေဝင်းနှင့် လက်ဆက်ကာ သားတဦး၊ သမီး တဦး ထွန်းကားသည်။

## စာရေးခြင်း 
ဆေးပညာရပ်ဆိုင်ရာ ဆောင်းပါးများကို စာနယ်ဇင်းများတွင် ရေးသားသည်။ အသံလွှင့်ခြင်းဖြင့်လည်း ပညာပေး ဖြန့်ဖြူးလေ့ ရှိသည်။

## ကိုးကား 
ကဏ္ဍ:မြန်မာ အမျိုးသမီး စာရေးဆရာများ
ကဏ္ဍ:မြန်မာ စာရေးဆရာများ
အမှတ်(၉)စစ်ဆင်ရေးကွပ်ကဲမှုဌာနချုပ်

**အမှတ်(၉)စစ်ဆင်ရေးကွပ်ကဲမှုဌာနချုပ်** (အတိုကောက် **စကခ(၉)**) သည် အနောက်ပိုင်းတိုင်းစစ်ဌာနချုပ် နယ်မြေဖြစ်သော ရခိုင်ပြည်နယ်၊ ကျောက်တော်မြို့တွင်တည်ရှိသည့် စစ်ဆင်ရေးကွပ်ကဲမှုဌာနချုပ် တစ်ခုဖြစ်သည်။ "စစ်ဆင်ရေးကွပ်ကဲမှုဌာနချုပ်" ဆိုသည်မှာ 'ခြေမြန်တပ်မဌာနချုပ်' အသွင်ယူထားသော တိုက်ခိုက်ရေးတပ်ဖွဲ့ ဖြစ်သည်။ **တပ်မ**များ နှင့် **စကခ**များသည် ကက(ကြည်း) (စစ်ဆင်ရေး)၏ တိုက်ရိုက်ကွပ်ကဲစီမံသော တိုက်ခိုက်ရေးတပ်ဖွဲ့များဖြစ်ပြီး စစ်နယ်ဝန်းပုံသေမရှိဘဲ ရန်သူ၏အင်အားအပေါ်မူတည်၍ လိုအပ်သလိုစစ်ကစားနိုင်ရန် ဖွဲ့စည်းထားခြင်းလည်းဖြစ်သည်။ လက်ရှိ အမှတ်(၉)စစ်ဆင်ရေးကွပ်ကဲမှုဌာနချုပ်မှူး တာဝန်ထမ်းဆောင်နေသူမှာ *ဗိုလ်မှူးချုပ် အောင်အောင် (အလသ-၁၉)* ဖြစ်သည်။

## သမိုင်း 
**အမှတ်(၉)စစ်ဆင်ရေးကွပ်ကဲမှုဌာနချုပ်**ကို ၁၉၉၅ ခုနှစ်၊ ဇန်နဝါရီလ၌ ရခိုင်ပြည်နယ်၊ ကျောက်တော်မြို့တွင် စတင်ဖွင့်လှစ်ခဲ့သည်။ 

### စစ်ဆင်ရေးများ 
၂၀၁၆ ခုနှစ်မှစ၍ ရက္ခိုင့်တပ်တော်သည် ရခိုင်ပြည်နယ် အတွင်း အခြေချရန် ကြိုးပမ်းလာရမှစတင်ပြီး ရခိုင်ပြည်နယ်မြောက်ပိုင်း၊ ကျောက်တော်မြို့အခြေစိုက် အမှတ်(၉)စစ်ဆင်ရေးကွပ်ကဲမှုဌာနချုပ်၏ လက်အောက်ခံတပ်ရင်းများနှင့် ထိတွေ့တိုက်ပွဲဖြစ်မှုများရှိလာခဲ့သည်။

### ထိခိုက်ကျဆုံးမှုများ 
၂၀၁၉ ခုနှစ်၊ နိုဝင်ဘာလ ၁၃ ရက်နေ့တွင် ကျောက်တော်မြို့နယ်၊ သရက်တပင်ရွာတံတားအနီး၌ **စကခ(၉)** လက်အောက်ခံ၊ ကျောက်တော်အခြေစိုက်၊ ခမရ(၃၇၄) နဲ့ ရက္ခိုင့်တပ်တော်တို့ တိုက်ပွဲဖြစ်ပွားခဲ့ပြီး ၎င်းတိုက်ပွဲတွင် ခမရ(၃၇၄) တပ်ရင်းမှူး၊ ဒုတိယဗိုလ်မှူးကြီး ရန်နောင်ဝင်း အပါအဝင် စစ်သည် (၅)ဦးကျဆုံးခဲ့သည်။

## ဖွဲ့စည်းပုံ 
အမှတ်(၉)စစ်ဆင်ရေးကွပ်ကဲမှုဌာနချုပ်၏ ကွပ်ကဲမှုအောက်တွင် နည်းဗျူဟာအဖွဲ့ (၃)ဖွဲ့ နှင့် ခြေလျင်/ခြေမြန်တပ်ရင်း (၁၀)ရင်းရှိသည်။

### အမှတ်(၁)နည်းဗျူဟာအဖွဲ့ 
### အမှတ်(၂)နည်းဗျူဟာအဖွဲ့ 
### အမှတ်(၃)နည်းဗျူဟာအဖွဲ့ 
### ခြေလျင်/ခြေမြန်တပ်ရင်းများ 
အမှတ်(၉)စစ်ဆင်ရေးကွပ်ကဲမှုဌာနချုပ်၏ လက်အောက်ခံတပ်ရင်းများမှာ အောက်ပါအတိုင်းဖြစ်သည်-
# ခမရ (၃၇၄) ကျောက်တော်
# ခမရ (၃၇၅) ကျောက်တော်
# ခမရ (၃၇၆) ကျောက်တော်
# ခမရ (၃၇၇) မြောက်ဦး
# ခမရ (၃၇၈) မြောက်ဦး
# ခမရ (၃၇၉) မင်းပြား
# ခမရ (၃၈၀) မင်းပြား
# ခမရ (၅၃၉) ကျောက်တော်
# ခမရ (၅၄၀) မြောက်ဦး
# ခမရ (၅၄၁) မင်းပြား

### ချေမှုန်းခံရခြင်း 
စကခ (၉)၏ လက်အောက်ခံတပ်ရင်း (၁၀)ရင်းလုံးသည် ၂၀၂၄ ဇန်နဝါရီလဆန်းမှ ဖေဖော်ဝါရီ (၁၀) ရက်အထိကြာမြင့်သည့် ရက္ခိုင့်တပ်တော်၏ ထိုးစစ်အတွင်းသိမ်းပိုက်ခံလိုက်ရသည်။  

ထိုအထဲတွင် ကျောက်တော်အခြေစိုက် ခမရ(၅၃၉) တပ်ရင်းသည် ဇန်နဝါရီလ (၁၆) ရက်နေ့၌  တပ်ရင်းတစ်ရင်းလုံးလက်နက်ချအညံ့ခံခဲ့ကြခြင်းဖြစ်သည်။

ဖေဖော်ဝါရီ (၉)ရက်နေ့တွင် ကျောက်တော် စကခ(၉)မှ လက်ကျန်တပ်များကို တင်ဆောင်ဆုတ်ခွာလာသည့်  ကမ်းထိုးစစ်ရေယာဉ် (၃) စီးအား ရက္ခိုင့်တပ်တော်မှ အပေါက်ဝကျေးရွာအနီး ကုလားတန်မြစ်အတွင်း  ကြားဖြတ်တိုက်ခိုက်နှစ်မြုပ်ပစ်ခဲ့သည်။ 

## စစ်ဆင်ရေးကွပ်ကဲမှုဌာနချုပ်မှူး တာဝန်ထမ်းဆောင်ခဲ့သူများ 
## ကိုးကား 
## နောက်ထပ်ကြည့်ရန် 
ကဏ္ဍ:စစ်ဆင်ရေးကွပ်ကဲမှုဌာနချုပ်များ
Debian

**Debian** ( သို့မဟုတ် )) သည်  Unix အခြေခံ ကွန်ပျူတာ လည်ပတ်ရေးစနစ်တစ်ခုဖြစ်ပြီး  GNU General Public License ဖြင့်ဖြန့်ဝေသည့် အခမဲ့ဆော့ဝဲလ်ဖြစ်သည်။ Debian Project အား ၁၉၉၃ ခုနှစ်တွင်Ian Murdock က ပထမဆုံး ကြေညာခဲ့ပြီး Debian 0.01 ကို ၁၉၉၃ စက်တင်ဘာ ၁၅ ၌ ထုတ်ပြန်ခဲ့သည်။ ပထမဆုံး *stable* ဗားရှင်းအား ၁၉၉၆ ခုနှစ်တွင် ထုတ်ဝေခဲ့သည်။ Debian သည် ကွန်ယက် ဆာဗာ၊ တကိုယ်ရေသုံး ကွန်ပျူတာများ၏ လူကြိုက်များသော ကွန်ပျူတာ လည်ပတ်ရေးစနစ်တစ်ခု ဖြစ်ပေသည်။

## ကိုးကား
အမှတ်(၈၀၈) အမြောက်စခန်းကွပ်ကဲမှု ဌာနချုပ်

**အမှတ်(၈၀၈)အမြောက်စခန်းကွပ်ကဲမှုဌာနချုပ်**ကို ပဲခူးတိုင်းဒေသကြီး၊ အုတ်တွင်းမြို့တွင် ဖွင့်လှစ်ထားပြီး လက်ရှိ အမြောက်စခန်းကွပ်ကဲရေးမှူးမှာ ဗိုလ်မှူးချုပ် ဝင်းဆွေ (စစ်တက္ကသိုလ်အပတ်စဉ်-၂၄) ဖြစ်သည်။

## အမြောက် တပ်ရင်းများ 
**အမှတ်(၈၀၈)အမြောက်စခန်းကွပ်ကဲမှုဌာနချုပ်** ၏ ကွပ်ကဲမှုအောက်တွင် အောက်ပါအတိုင်းဖွဲ့စည်းထားသည် - 

# အမှတ် (၃၃၀) အမြောက်တပ်ရင်း -
# အမှတ် (၄၀၄) အမြောက်တပ်ရင်း -
# အမှတ် (၅၀၉) အမြောက်တပ်ရင်း - ရွှေတောင်မြို့နယ်
# အမှတ် (၆၀၁) အမြောက်တပ်ရင်း - ဥသျှစ်ပင်မြို့
#အမှတ် (၂၀၄) အမြောက်တပ်ရင်း

ကဏ္ဍ:အမြောက်စခန်းကွပ်ကဲမှုဌာနချုပ်များ
အမှတ်(၁၂၁)ထောက်ပံ့နှင့် ပို့ဆောင်ရေးတပ်ရင်း

**အမှတ် (၁၂၁) ထောက်ပံ့နှင့် ပို့ဆောင်ရေးတပ်ရင်း**သည် မန္တလေးတိုင်းဒေသကြီး၊ မန္တလေးမြို့၊ နန်းမြို့တွင်း တွင် တည်ရှိသည်။ တပ်ရင်းကို တပ်ရင်းဌာနချုပ်၊ မော်တော်ယာဉ်တပ်ခွဲ (၁)၊ မော်တော်ယာဉ်တပ်ခွဲ (၂) နှင့် ထောက်ပံ့ရေးတပ်ခွဲဟူ၍ တပ်ခွဲ (၄) ခွဲဖြင့် ဖွဲ့စည်းသည်။

ကဏ္ဍ:ထောက်ပံ့နှင့်ပို့ဆောင်ရေးတပ်ဖွဲ့
အမှတ်(၂၂၂)ထောက်ပံ့နှင့် ပို့ဆောင်ရေးတပ်ရင်း

**အမှတ်(၂၂၂)ထောက်ပံ့နှင့် ပို့ဆောင်ရေးတပ်ရင်း**သည် ရှမ်းပြည်နယ်၊ တောင်ကြီးမြို့တွင် တည်ရှိသည်။ လက်ရှိတပ်ရင်းမှူးမှာ ဒုတိယဗိုလ်မှူးကြီး ထွန်းသိန်းကြည် (အလုပ်သင်ဗိုလ်လောင်းသင်တန်း အပတ်စဉ်-၇) ဖြစ်သည်။

ကဏ္ဍ:ထောက်ပံ့နှင့်ပို့ဆောင်ရေးတပ်ဖွဲ့
ရွှေတောင်စားဘုရား

**ရွှေတောင်စားဘုရား** (**ရွှေတောင်စားစေတီ**) သည် တနင်္သာရီတိုင်းဒေသကြီး၊ ထားဝယ်မြို့၌ တည်ရှိသည်။ ထားဝယ်မြို့ ရွှေတောင်စားစေတီကို ရွှေတောင်မြို့စား ရှင်ဇော်က ၁၆ ဖေဖော်ဝါရီ ၁၇၆၃ တွင် သံတောင် ၁၀၀ မြင့်သော စေတီတော်အဖြစ် တည်သည်။ ရွှေတောင်မြို့စား ရှင်ဇော် တည်၍ ရွှေတောင်စားဘုရား အမည်တွင်သည်။ ၁၆ မတ် ၁၇၆၄ တွင် စေတီတော် တောင်ဘက်၌ ဗုဒ္ဓသိမ်တော်ကြီးကို တည်သည်။ သိမ်တော်ကြီးအတွင်းရှိ လောကမာရဇိန် ရုပ်ပွားတော်ကြီးမှာ မင်းတုန်းမင်း၏ ကုသိုလ်တော်ပင် ဖြစ်သည်။

## ကိုးကား
ကမျောကင်းတံတား

**ကမျောကင်းတံတား** သည် တနင်္သာရီတိုင်းဒေသကြီးရှိ ထားဝယ်မြစ်ကို ဖြတ်ကျော်တည်ဆောက်ထားသော တံတားတစ်စင်း ဖြစ်သည်။ ဘိုးတော်ဘုရားလက်ထက် အိမ်ရှေ့မင်းသား ဦးပေါ်သည် ထားဝယ်မြို့အား ယိုးဒယားသားတို့ နှောင့်ယှက်သည်ဟု ကြား၍ စစ်ချီတက်လာခဲ့ရာ ထိုစဉ်က ကမျောအရပ်တွင် ကင်းစခန်း ချခဲ့ကြသည်။ ယင်း ကင်းစခန်းကို ကမျောကင်းဟု ခေါ်ဆိုရာ နောင် ကမျောကင်းအရပ်ဟု အမည်တွင်သည်။ 

ကမျောကင်းတံတားသည် ထားဝယ်မြစ်ကို ဖြတ်ကျော်လျက် ၁၅ ဇန်နဝါရီ ၁၉၇၂ တွင် စတင်အုတ်မြစ်ချ တည်ခဲ့ပြီး ၁၃ ဧပြီ ၁၉၇၅ တွင် ပြီးစီးကာ ဖွင့်လှစ်သည်။ ကုန်ကျစရိတ် ၈၂.၃၂ သိန်း ဖြစ်သည်။ တံတားအရှည် ပေ ၁၁၀၀ ရှိသည်။

## ကိုးကား
သိန်းစိုး

**ဦးသိန်းစိုး** (၂၃ ဇန်နဝါရီ ၁၉၅၂ မွေးဖွား) သည် နိုင်ငံတော်စီမံအုပ်ချုပ်ရေးကောင်စီ က ခန့်အပ်ခဲ့သော  မြန်မာနိုင်ငံ ပြည်ထောင်စုရွေးကောက်ပွဲကော်မရှင် ၏  ဥက္ကဋ္ဌ အဖြစ် တာဝန်ထမ်းဆောင်ခဲ့သူ ဖြစ်သည်။ ၂၀၂၄ ခုနှစ် ဇန်နဝါရီ ၃၁ ရက်တွင် ထိုတာဝန်မှနေ၍ ကျန်းမာရေးအကြောင်းပြချက်ဖြင့် အနားယူသည်။  သူသည်  နိုင်ငံတော်ဖွဲ့စည်းပုံအခြေခံဥပဒေဆိုင်ရာခုံရုံး၏ ပထမဆုံးသော ဥက္ကဋ္ဌလည်း ဖြစ်ခဲ့ဖူးသည်။

## ငယ်ဘဝနှင့်ပညာရေး 
ဦးသိန်းစိုးကို ၁၉၅၂ ခုနှစ် ဇန်နဝါရီလ ၂၃ ရက်နေ့တွင် အဘ ဦးဘသူ၊ အမိ ဒေါ်တင်အေးတို့မှ စစ်ကိုင်းတိုင်း၊ ကနီမြို့၌ ဖွားမြင်ခဲ့သည်။ စစ်တက္ကသိုလ်အမှတ်စဉ် ၁၆ တွင် တက်ရောက်ခဲ့ပြီး ၁၉၇၄ ခုနှစ် ဒီဇင်ဘာလ ၃၁ ရက်နေ့တွင် ပြန်တမ်းဝင်အရာရှိအဖြစ် စတင် ထမ်းဆောင်ခဲ့သည်။ 

## တာဝန်အဆင့်ဆင့်ထမ်းဆောင်ခဲ့မှုများ 
တပ်မတော်အရာရှိအဖြစ် အဆင့်ဆင့်တာဝန်ထမ်းဆောင်ခဲ့ပြီး စစ်ဥပဒေချုပ်(ဗိုလ်ချုပ်) အဖြစ် တာဝန်ထမ်းဆောင်ခဲ့သည်။ ထို့နောက် ဒုတိယတရားသူကြီးချုပ်အဖြစ် ပြောင်းလဲထမ်းဆောင်ခဲ့သည်။ ပြည်ထောင်စု ရွေးကောက်ပွဲ ကော်မရှင်တွင် ဥက္ကဋ္ဌအဖြစ် ၂၀၁၀ ခုနှစ်၊ မတ်လ ၁၁ မှ  ၂၀၁၁ ခုနှစ်၊ မတ်လ ၃၀ ရက်နေ့အထိ တာဝန်ထမ်းဆောင်ခဲ့သည်။  မြန်မာနိုင်ငံ၏ ပထမဆုံးသော နိုင်ငံတော်ဖွဲ့စည်းပုံအခြေခံဥပဒေဆိုင်ရာခုံရုံး၏ ဥက္ကဋ္ဌ အဖြစ် ၂၀၁၁ ခုနှစ် မတ်လ ၃၀ ရက်နေ့တွင် စတင် ထမ်းဆောင်ခဲ့သည်။ ၂၀၁၂ ခုနှစ် စက်တင်ဘာလ ၆ ရက်နေ့တွင် နိုင်ငံတော်ဖွဲ့စည်းပုံအခြေခံဥပဒေဆိုင်ရာခုံရုံး၏ ဥက္ကဋ္ဌ အဖြစ်မှ မိမိသဘောဆန္ဒအလျောက် နုတ်ထွက်ခဲ့သည်။ လွှတ်တော် ကော်မတီများနှင့်  ကော်မရှင်များသည် ပြည်ထောင်စုအဆင့်မဟုတ်ဘူးဆိုသည့်   ဖွဲ့စည်းပုံအခြေခံ ဥပဒေဆိုင်ရာ ခုံရုံး၏  ဆုံးဖြတ်လိုက်မှု နောက်ဆက်တွဲ အနေဖြင့် နုတ်ထွက်သွားရခြင်းလည်းဖြစ်သည်။ 

## ၂၀၂၁ ဖေဖော်ဝါရီနောက်ပိုင်းဖြစ်ရပ်များ 
ပြည်ထောင်စုရွေးကောက်ပွဲကော်မရှင် ဥက္ကဋ္ဌ အဖြစ်ခန့်အပ်ခံရပြီးနောက်  “၂၀၂၀ ပြည့်နှစ် ပါတီစုံ ဒီမိုကရေစီ အထွေထွေရွေးကောက်ပွဲ မဲမသမာမှု၊ တရားမဲ့ပြုကျင့်မှုများအပေါ် စုံစမ်း တွေ့ရှိချက်”ဆိုသည့် အစီရင်ခံစာတစောင် ထုတ်ပြန်ခဲ့သည်။ ယင်းနှင့် ပတ်သတ်ပြီး မေးခွန်းပေါင်းများစွာဖြင့် ဝေဖန်မှုအကြီးအကျယ်ခံခဲ့ရသည်။ အငြင်းပွားဖွယ်ရာ အစီရင်ခံစာဟုလည်း ထောက်ပြကြသည်။ NLD ကို ဖျက်သိမ်းသင့်မသင့် စဉ်းစားမည်ဟု ပြောဆိုမှုလည်းရှိခဲ့သည်။ ၂၀၂၁ခုနှစ် မေလ ၁၇ရက်တွင် အမေရိကန်ပြည်ထောင်စု ဘဏ္ဍာရေးဝန်ကြီးဌာန၏ နိုင်ငံရပ်ခြားပိုင်ဆိုင်မှုများထိန်းချုပ်ရေးဌာန (အိုအက်ဖ်အေစီ) က ၎င်းအား ဒဏ်ခတ်ပိတ်ဆို့အရေးယူမှု စာရင်းထဲ ထည့်သွင်းခဲ့သည်။ 

ဦးသိန်းစိုးခေါင်းဆောင်သည့် ပြည်ထောင်စုရွေးကောက်ပွဲကော်မရှင်က ဒေါ်အောင်ဆန်းစုကြည်၊ ဦးဝင်းမြင့်အပါအဝင် ယခင် ပြည်ထောင်စုရွေးကောက်ပွဲကော်မရှင် အကြီးအကဲနှင့်အဖွဲ့ဝင်များ၊အဖွဲ့ခွဲများ အစရှိသည်တို့အား ရွေးကောက်ပွဲဆိုင်ရာအမှုများဖြင့် တရားလိုလုပ်ကာ တရားစွဲဆိုမှုအများအပြားကိုလည်း ပြုလုပ်ခဲ့သည်။    နိုင်သူအကုန်ရစနစ်အစား အချိုးကျကိုယ်စားပြု ပီအာစနစ် ကို ကျင့်သုံးနိုင်ရေးအတွက်ပါ ကြိုးပမ်းသည်။  ယင်းနောက် တည်ဆဲနိုင်ငံရေးပါတီများအားလုံး ရက်ပေါင်း(၆၀)အတွင်း ပါတီမှတ်ပုံ ပြန်တင်ခိုင်းသည့် နည်းဥပဒေကို ထုတ်ပြန်သည်။ 

## ဂုဏ်ပြုခံရခြင်း 
၂၀၂၄ ခုနှစ်၊ ဇန်နဝါရီ (၄) ရက်တွင် နိုင်ငံတော်စီမံအုပ်ချုပ်ရေးကောင်စီ အမိန့်ကြော်ငြာစာအမှတ် ၂/၂၀၂၄ အားဖြင့် ပြည်ထောင်စုစည်သူသင်္ဂဟဘွဲ့ ဖြစ်သော စည်သူဘွဲ့ကို နိုင်ငံတော်စီမံအုပ်ချုပ်ရေးကောင်စီ ဥက္ကဋ္ဌ မင်းအောင်လှိုင်က ချီးမြှင့်အပ်နှင်းခဲ့သည်။ 

## ကိုးကား 
ကဏ္ဍ:စစ်ကိုင်းတိုင်းဒေသကြီးမှ လူပုဂ္ဂိုလ်များ
ကဏ္ဍ:ပြည်ထောင်စုရွေးကောက်ပွဲကော်မရှင်ဝင်များ
ဆင်ခြေရာ ဆုတောင်းပြည့်စေတီ

**ဆင်ခြေရာ ဆုတောင်းပြည့်စေတီ**သည် ရန်ကုန်တိုင်းဒေသကြီး၊ ဆင်ခြေရာကျေးရွာတွင် တည်ရှိသည်။ ယင်းစေတီတော်သည် ယခုအခါ အမှတ် ၈၉ ရပ်ကွက်အတွင်း တည်ရှိသည်။ စေတီတော်ကို ၁၈၉၅ ခုနှစ်က ဦးဘိုးလှိုင်၊ ဒေါ်ငွေဥတို့က ရှေးဟောင်းဘုရားငုတ်တို တဆူအား ပြုပြင်မွမ်းမံခြင်း ဖြစ်ကြောင်း သိရသည်။

## ကိုးကား
ပန်းတက်အင်း ရေပူစမ်း

**ပန်းတက်အင်း ရေပူစမ်း** သည် တနင်္သာရီတိုင်းဒေသကြီး၊ ထားဝယ်မြို့နယ်၊ ထားဝယ်မြို့၊ မောင်းမကန်ရွာ မြောက်ဘက် တမိုင်ခန့်အကွာ ပန်းတက်အင်းရွာတွင် တည်ရှိသော ရေပူစမ်းတစ်ခု ဖြစ်သည်။ မောင်းမကန်ကမ်းခြေသို့ လာရောက်လည်ပတ်သူတိုင်း ပန်းတက်အင်းရေပူစမ်းသို့လည်း သွားရောက် ရေချိုးလေ့ ရှိကြသည်။ ပန်းတက်အင်း ရေပူစမ်း၌ ရေချိုးခြင်းသည် ကျန်းမာရေးအတွက် ကောင်းမွန်သည်ဟု ဆို၏။

## ကိုးကား
ဆင်ဖြူတောင်စေတီ

**ဆင်ဖြူတောင်စေတီ**သည် ပျဉ်းမနားမြို့ အရှေ့မြောက်ဘက် ၇ မိုင်အကွာ ပေါင်းလောင်းမြစ် အရှေ့ဘက် ကူးတို့ဆိပ်ကျေးရွာတွင် တည်ရှိသည်။ သမိုင်းဝင်စေတီတဆူ ဖြစ်ကာ နှစ်စဉ် ဘုရားပွဲတော်ကို စည်ကားသိုက်မြိုက်စွာ ကျင်းပသည်။

## ကိုးကား
လိပ်ပြာကန်

**လိပ်ပြာကန်**သည် ပဲခူးတိုင်းဒေသကြီး၊ ပဲခူးမြို့၌ ရှိကာ၊ ၁၄၇၅ ခု ဓမ္မစေတီမင်းလက်ထက်တွင် တူးဖော်သည်။ ရှင်စောပုလက်ထက်တွင် ဓမ္မဓရဘွဲ့ခံ ရဟန်းတော်ကို ဥယျာဉ်ကြီး တစ်ခုနှင့် ကျောင်းကို ဆောက်လှူရာ၊ ဥယျာဉ်မှာ လေပျံဥယျာဉ် ဖြစ်သည်။ ရဟန်းလူထွက်သည် ဓမ္မစေတီမင်းပြုချိန်တွင် ဥယျာဉ်တော်နှင့် ပနံတင့်မည့် ရေကန်ကို တူးစေရာ လေပျံကန်ဟုပင် တွင်သည်။

နောင်သော် လေပျံဥယျာဉ်အနီးမှ လေပျံကန်မှာ **လိပ်ပြာကန်** ဖြစ်လာသည်။ ၎င်းသည် ၉.၆၇ ဧက ကျယ်၍ အနီးဝန်းကျင် နေထိုင်သူတို့က ကန်ရေကိုသာ အဓိကထား သုံးစွဲသည်။ နှစ်ကြာသော်လည်း ကန်ခမ်းခြင်း မရှိချေ။ လိပ်ပြာကန်ထက်တွင် ရှင်ဥပဂုတ္တပြဿဒ်ဆောင် ကိန်းဝပ်သည်။ 

လိပ်ပြာကန်နှင့် ပတ်သက်၍ အဆိုတော် ကိုသန်းလှိုင်၏ "ဥဿာလှိုင် ထိပ်ထား"သီချင်းတွင် "ကန်သာ*လိပ်ပြာ* တွေ့လေတိုင်း၊ အတိတ်က ခြောက်လှန့်လာတာမြင်၊ နှစ်ဦးစလုံး အသည်းတွင် ကမ္ဗည်းတင်ထားကြတဲ့ အချစ်စစ်ရဲ့ ဇာတ်ကြောင်းကိုပဲ ပြန်လည်ပြောပြရပြီခင်"စသည်ဖြင့် ပါရှိသည်။

## ထပ်မံဖတ်ရှုရန် 
*သွေးဆေးကန်

## ကိုးကား
ရွှေဝိုင်း၊ ဦး

**ဦးရွှေဝိုင်း**ကို ညောင်လေးပင်အပိုင် တော်ဝိရွာတွင် ၁၅ ဩဂုတ် ၁၉၀၂ ၌ ဖွားမြင်သည်။ ၁၄ နှစ်အရွယ်အထိ ဘုန်းတော်ကြီးကျောင်းတွင် ပညာဆည်းပူးပြီး ၁၈ အရွယ်၌ တော်ဝိမှ ထွက်လာသည်။

၁၉၂၁ တွင် ရန်ကုန်မှတဆင့် ပင်လယ်ကူးသင်္ဘော မီးထိုးအဖြစ် လိုက်ပါသွားရာ အနှစ် ၂၀ အတွင်း ကမ္ဘာ့နိုင်ငံ အနှံ့အပြားသို့ ရောက်ရှိသည်။ ၁၉၄၀ ပြည့်နှစ်တွင် အမေရိကသို့ ရောက်ပြီး၊ ၁၉၄၃ တွင် ယေးတက္ကသိုလ် ပထမဆုံး မြန်မာစာနည်းပြအဖြစ် ခန့်အပ်ခြင်း ခံရသည်။ အမေရိကန်ကျောင်းသားများကို မြန်မာဘာသာ သင်ကြားပေးခဲ့သူ ဖြစ်သည်။ ဒေါက်တာ ကော်နင်း (Dr.Cornyn) နှင့် အလွန် ခင်မင်ရင်းနှီးပြီး ဆရာရွှေဝိုင်း၏ နောက်ပိုင်း အခြေအနေကို မသိရ‌ချေ။

## ကိုးကား
ရွှေကျင်မီးမျှောပွဲ

**ရွှေကျင်မီးမျှောပွဲ**သည် ပဲခူးတိုင်းဒေသကြီး၊ ရွှေကျင်မြို့၏ ထင်ရှားသော ပွဲတော်တစ်ရပ် ဖြစ်ပြီး၊ နှစ်စဉ် သီတင်းကျွတ်လပြည့်ကျော် ၁ ရက်နေ့တွင် ကျင်းပလေ့ရှိသည်။ ယင်းကို ကုန်းဘောင်ခေတ်ကပင် စတင်ကျင်းပခဲ့ရာ ၃၁ အောက်တိုဘာ ၂၀၁၂ တွင် ၁၆၁ နှစ်မြောက် ကျင်းပခဲ့သည်။

## ကိုးကား
အနောက်ကျောင်းကြီး

မှော်ဘီတွင် ရှေးအကျဆုံး ဘုန်းတော်ကြီးကျောင်းမှာ **အနောက်ကျောင်းကြီး** ဖြစ်သည်။ ယခင် **ပေတောကျောင်း**ဟု ခေါ်သည်။ အနောက်ဘက်ကျ၍ အနောက်ကျောင်းကြီး ဟု ခေါ်ဟန် ရှိသည်။ ၁၈၇၈ ခု မင်းတုန်းမင်း နတ်ရွာစံပြီးနောက် သီပေါမင်း နန်းတက်စ နန်း‌တွင်းအရှုပ်အထွေးများ ပေါ်ပေါက်လာချိန် တွင် ယင်းကျောင်းသို့ မင်းတုန်းမင်း၏ အနွယ်တော် ဦးမှူးဆိုသူ မထင်မရှား ရောက်ရှိလာကာ သာသနာ့ဘောင် ဝင်ကာ ရဟန်းဝတ်သည်။ ဦးမှူးနေရာကို ဦးခေမိန္ဒ၊ ဦးဝဏ္ဏ၊ ရှမ်းစုဆရာတော်၊ အာသံဘုန်းတော်ကြီး၊ ဆရာတော် ဦးဉာဏစသည်ဖြင့် အသီးသီး ဆက်ခံလာသည်။

## ကိုးကား
ချင်း-ဗမာ ချစ်ကြည်ရေးကျောက်တိုင်

**ချင်း-ဗမာ ချစ်ကြည်ရေးကျောက်တိုင်**သည်  မြန်မာနိုင်ငံ၊ မကွေးတိုင်းဒေသကြီး၊ ပခုက္ကူခရိုင်၊ ထီးလင်းမြို့နယ် ထီးလင်းမြို့၌ ၄ မတ် ၁၉၄၇ တွင် စတင်စိုက်ထူသည်။ 

ချင်း-ဗမာ ချစ်ကြည်ရေးအတွက် ဒီးဒုတ်ဦးဘချိုသည် ၃ မတ် ‌၁၉၄၇ ညနေတွင် ထီးလင်းမြို့သို့ ရောက်ရှိလာကာ ထိုည ထီးလင်းမြို့နယ် ဖဆပလဥက္ကဋ္ဌ ဦးဘိုးအောင်နေအိမ်၌ တည်းခိုသည်။ မတ်လ ၄ ရက်တွင် ချစ်ကြည်ရေးကျောက်တိုင်ကို စိုက်ထူသည်။ ချင်းတောင် တောင်ပိုင်းခေါင်းဆောင်၊ မြောက်ပိုင်းခေါင်းဆောင်နှင့် ဒီးဒုတ်ဦးဘချိုတို့ အုတ် တချပ်စီ ကိုင်ကာ ကျောက်တိုင်ကို အုတ်မြစ်ချသည်။ မတ်လ ၅ ရက်နေ့တွင် ချစ်ကြည်ရေး ညီလာခံကို ကျင်းပရာ ဒီးဒုတ်ဦးဘချိုက မိန့်ခွန်းပြောကြားခဲ့သည်။

## ကိုးကား
ဖိုးကျားဆင်စခန်း

**ဖိုးကျားဆင်စခန်း** သည် ပဲခူးတိုင်းဒေသကြီး၊ ရေတာရှည်မြို့နယ်အတွင်းတွင် တည်ရှိပြီး ဧက ၂၀ ကျယ်ဝန်းကာ ၂၀၁၂ တွင် စတင်တည်ထောင်သည်။ ရန်ကုန်မှ ၂၁၅ မိုင် ကွာဝေးပြီး ဆင်စခန်းဝန်းကျင်၌ သဘာဝကျွန်းတောများနှင့် သစ်မာမျိုးစိတ် အမျိုးမျိုးကိုလည်း လေ့လာနိုင်သည်။

ဖိုးကျားဆင်စခန်းအား ၂၀၀၅ ခုနှစ်မှ ၂၀၁၄ ခုနှစ်အထိ Asia Green Co: သို့ ငှားရမ်းခဲ့ရာမှ ၁.၇.၂၀၁၄ တွင်ရပ်နားခဲ့ပြီး ယခုအခါ မြန်မာ့သစ်လုပ်ငန်း၊ ပဲခူးတိုင်းဒေသကြီး(အရှေ့) တောင်ငူ(မြောက်)သစ်ထုတ်ရေးဒေသမှ တာဝန်ယူ ဆောင်ရွက်လျက်ရှိသည်။  ရန်ကုန်မြို့မှ နေပြည်တော်သို့သွားသည့် အမြန် လမ်းမကြီး ၏ မိုင်တိုင်အမှတ်(၁၇၄)၊ သာဂရမြို့ လမ်းခွဲမှအမြန်လမ်း၏ လက်ဝဲဘက်သို့ ချိုးကွေ့၍ (၆)မိုင်ခန့်တွင်ရှိသည်။ သာဂရမြို့ မှ ကိုးပင်အထိ သွားသည့် ပဲခူးရိုးမဖြတ်လမ်းကြားတွင် ရှိသည်။ အဆိုပါလမ်းအား ၂၇-၃-၂၀၀၁ တွင် စတင်ဖောက်လုပ်ခဲ့ပြီး ၁၀-၄-၂၀၀၁ တွင် လမ်းကြမ်းဖောက်လုပ် ပြီးစီးခဲ့သည်။ စစ်ကြိုခေတ် ( ၁ လက်မ- ၁မိုင် )စကေး ပြ ကွန်တိုမြေပုံတွင် ဖိုးကျား သစ်တော ဗိုလ်တဲ (POKYAR FR.H)ဟု ရည်ညှန်းဖော်ပြထား၍ ၁၉၈၉ ခုနှစ်တွင် ဤဧရိယာတစ်ဝိုက် တွင် ကျွန်းစိုက်ခင်းများ တည်ထောင်ခဲ့သည်။ ၁၉၈၂ ခုနှစ်တွင် သစ်လုပ်ငန်းစီမံကိန်း (၂)ကမ္ဘာ့ (ဘဏ်) စီမံကိန်းကာလအတွင်း သာဂရမှ ဖိုးကျားအထိ ရာသီမရွေးသွားလာနိုင်သော ကျောက်ကြမ်းလမ်းကို စတင်ဖောက်လုပ်ခဲ့သည်။ သိုင်းချောင်းသည် စခန်း အင်္ဂလိပ်အက္ခရာ S ပုံသဏ္ဌာန်အတိုင်း ကွေးပတ်၍ အနောက်မြောက်မှ အရှေ့တောင်ဘက်သို့ စီးဆင်းပါသည်။ ဖိုးကျားစခန်းတွင် လာရောက်လည်ပတ်သူ များအား ဖျော်ဖြေရန် ဆင်(၇)ကောင်ထားရှိပြီး၊ ဆင်များရေချိုးခြင်း၊ ဆင် ‘က’ နှင့် သစ်ဆွဲကရိယာများ တပ်ဆင်ခင်းအား လော့လာခြင်း၊ ဆင်စီး၍တောတွင်း လှည့်လည်ခြင်း၊ သရုပ်ပြဆင်(၇)ကောင်၏ ဘောလုံးကန်ခြင်းအပါအဝင် အလှပြ ကကွက်များဖြင့် ဖော်ပြခြင်းများကိုလည်း လေ့လာကြည့်ရှုနိုင်မည် ဖြစ်သည်။
## ကိုးကား
IntelliJ IDEA

**IntelliJ IDEA** (pronounced ) သည် ကွန်ပျူတာဆော့ဖ်ဝဲများ ဖန်တီးနိုင်ရန် ပြုလုပ်ထားသော Java IDE တစ်ခုဖြစ်သည်။ ၎င်းကို JetBrains မှ ဖန်တီးခဲ့သည်။ ယခင်က JetBrains ကို IntelliJ အဖြစ် လူသိများကြသည်။

## အသုံးပြုနိုင်ရန် စနစ် လိုအပ်ချက်များ
## သမိုင်းဖြစ်စဉ်
IntelliJ IDEA ၏ ပထမဆုံး ဗားရှင်းကို ဇန်နဝါရီလ၊ ၂၀၀၁ ခုနှစ်တွင် ထုတ်ဝေခဲ့သည်။ Code Navigation နှင့် Code refactoring လုပ်ဆောင်ချက်များပါဝင်သည့် ပထမဆုံး Java IDE ဖြစ်ခဲ့သည်။

၂၀၁၀ ခုနှစ် InfoWorld ၏ အစီရင်ခံချက်အရ IntelliJ သည် အခြားသော Java ပရိုဂရမ်းမင်း tools များဖြစ်ကြသည့် Eclipse, IntelliJ IDEA, NetBeans နှင့် JDeveloper ကို ကျော်လွန်ကာ test center score အများဆုံး ရရှိခဲ့သည်။

၂၀၁၄ ခုနှစ်၊ ဒီဇင်ဘာလတွင် ဂူဂဲလ်သည် Andriod Studio ဗားရှင်း 1.0 ကို ကြေညာခဲ့သည်။ အန်းဒရိုက် ဆော့ဝဲလ်များ ရေးသားနိုင်သည့် open sourceIDE ဖြစ်သည်။ Android Studio သည် IntelliJ IDEA ၏ open source community edition ပေါ်တွင် အခြေခံထားသည်။IntelliJ' ၏ framework ပေါ်တွင် အခြေခံကာ တီထွင်ထားသည်များတွင် AppCode, CLion,PhpStorm, PyCharm, RubyMine, WebStorm, နှင့် MPS တို့ ပါဝင်ကြသည်။

## ထောက်ပံ့ပေးထားသော ဘာသာစကားများ
Community နှင့် Ultimate edition များသည် ထောက်ပံပေးထားသည့် ပရိုဂရမ်းမင်း ဘာသာစကားများ ကွဲပြားကြသည်။ အောက်ပါ ဇယားတွင် ကြည့်ရှုပါ။

## နည်းပညာ နှင့် အခြေခံစနစ်
Community edition တွင် အောက်ပါတို့ကို ထောက်ပံ့ထားသည်။

* TestNG

Ultimate Edition တွင် အောက်ပါတို့ကို ထောက်ပံ့ထားသည်။
* Django
* EJB
* FreeMarker
* Google App Engine
* Google Web Toolkit
* Grails
* Hibernate/JPA
* Java ME MIDP/CLDC
* JBoss Seam
* JSF
* JSP
* Jelastic
* Node.js
* OSGi
* Play
* Ruby on Rails
* Spring
* Struts 2
* Struts
* Tapestry
* Velocity
* Web services

## Software versioning and revision control
Edition နှစ်ခုသည်  software versioning နှင့် revision control စနစ်များအထောက်အပံ့ပေးထားသည့် အရာများ မတူကြပေ။  

## ကိုးကား
ကျောက်မော်မြို့ဟောင်း

**ကျောက်မော်မြို့ဟောင်း**သည် ပဲခူးတိုင်းဒေသကြီး၊ ရွှေကျင်မြို့ မြောက်ဘက် ၂၄ မိုင်အကွာတွင် တည်ရှိပြီး ဟံသာဝတီ ၃၂ မြို့အဝင် မြို့ ဖြစ်သည်။ ကျောက်မော်တွင် ကုန်းဘောင်ခေတ်က မြို့သူကြီး အဆက်ဆက် ထားရှိ အုပ်ချုပ်စေသည်။ 

ကျောက်မော်မြို့စားဟူ၍လည်း ရှိရာ သာယာဝတီမင်း၏ ကျောက်မော်မြို့စား မိဖုရားနှင့် ကျောက်မော်မြို့စား ဝန်ကြီး ဦးကြာပုတို့သည် ထင်ရှားသည်။

ဒုတိယမဟာရာဇဝင်တော်ကြီးတွင် "သက္ကရာဇ် ၁၂၁၁ ခုနှစ် နယုန်လဆန်း ၁၄ ရက်နေ့ကစ၍၊ ရတနာပူရ အင်းဝမြို့တွင် မဟာသကျရံသီ ကျောက်တော်ကြီးဘုရား ကိန်းဝပ်တော်မူသည့် အုတ်ပြာသာဒ် ပြိုပျက်သည်ကို၊ ကျောက်မော်မြို့စား ဝန်ကြီး သတိုးမင်းကြီး မဟာမင်းလှသီဟသူ၊ ပန်းပဲဝန်အတွင်းဝန် သတိုးမင်းကြီးမဟာမင်းလှကျော်သူတို့ကို၊ လှေအမှုထမ်း လူ ၃ဝဝဝ ပေးအပ်၍ ပင့်ဆောင်စေရာ၊ သုံးရက်နှင့် မုတ္တမတံခါးပြင်၊ ဘုရားပင့်ဆောင်ရန် ဘောင်ပေါ်သို့ရောက်ကြောင်း လျှောက်ထား၍၊ ၎င်းနှစ်ဝါဆိုလပြည့်ကျော် ၆ ရက်နေ့တွင်၊ ဆရာတော် သံဃာတော်တို့ကို၊ သမ္ဗာန်တော်များတွင် တင်ဆောင်၍၊ ရှေ့ဦး ရှေ့ဖျား ကြွသွားနှင့်စေပြီးလျှင် ဘဝရှင်မင်းတရားကြီးဘုရား၊ ဘောင်တော်လှေတော် သမ္ဗာန်တော်များနှင့် မင်းညီမင်းသား မှူးတော်မတ်တော်တို့ ခြံရံ၍ ထွက်တော်မူပြီးလျှင်၊ ဘုရားတင်ဘောင်ပြာသာဒ်ကို မီးသင်္ဘောတော်နှင့် ဆွဲစေ၍၊ ရွှေမြို့တော်တောင်မျက်နှာ၊ တောင်သမန်အနီး အထက်တည်ထားဆောက်လုပ်တော်မူသည့် အုတ်ပြာသာဒ်အတွင်း၊ ပင့်ဆောင်ကိုးကွယ်တော်မူ၏" ဟု ဖော်ပြသည်။

ကုန်းဘောင်ခေတ် အမရပူရ ဒုတိယမြို့တည်သာယာဝတီမင်း (၁၈၃၇-၁၈၄၆)နှင့် `သီရိသုစန္ဒာမာလာမဟေ´ဘွဲ့အမည်ရှိ ရွှေဘိုမင်းတရားကြီး၏ တောင်ဆောင်တော်၊ ကျောက်မော်မြို့စား မိဖုရားတို့တွင် သားတော်နှစ်ပါးတို့ ထွန်းကားခဲ့ရာ သားအကြီးမှာ ပဉ္စမသင်္ဂါယနာတင် မင်းတုန်းမင်း ဖြစ်၍ အငယ်မှာ သတိုးမင်းရဲကျော်ထင် ဘွဲ့ခံ ကနောင်မင်းသား ဖြစ်သည်။

## ကိုးကား
လမ်းမတော်ဖိုးတုတ်

**လမ်း‌မတော်ဖိုးတုတ်**သည် ကိုလိုနီခေတ်ဦးကာလက တရုတ်တန်း ခေါ် လမ်းမတော်ရပ်ရှိ ထင်ရှားသည့် လူမိုက်တဦး ဖြစ်သည်။  ၂၀ ရာစုအစောပိုင်းတွင် ဖြစ်ပွားသော ကုလား-ဗမာအရေးအခင်းများတွင် ပါဝင်ခဲ့ပြီး မျိုးချစ်ပုဂ္ဂိုလ်အဖြစ် လူသိများသည်။ ဘာသာတရား ကိုင်းရှိုင်းသူ၊ စိတ်ရင်းစေတနာ ကောင်းသူလည်း ဖြစ်ပြီး ပုလိပ်အဖွဲ့ (ရဲတပ်ဖွဲ့) ကို များစွာ အကူအညီ ပေးခဲ့သည်။ ရဲမင်းကြီးဟောင်း ဦးခင်မောင်၏ မှတ်တမ်း၌ *“ကျွန်တော် အုပ်ချုပ်ခဲ့ရသော လမ်းမတော် တိုက်နယ်တွင် ဖြစ်ပျက်ခဲ့သော ရာဇဝတ်မှု အများအပြားတွင် အမှုစစ် အရာရှိများသည် ဦးဖိုးတုတ်၏ အကူအညီဖြင့် အမှုများမှ အလိုရှိသော တရားခံများ၊ သက်သေပစ္စည်းများ၊ သက်သေခံ စသည်တို့ကို ရယူကြရ၏။”*ဟူ၍ ဖော်ပြသည်။  ထိုကာလများတွင် လူငယ်တိုင်းသိသူဖြစ်ပြီး အားကျရိုသေကြ၏။ 

မွေးရပ်မှာ ပဲခူးဒိစတြိတ်၊ ကမာစဲရွာ၌ ဦးစံညိမ်း၊ ဒေါ်ချစ်ပုတို့မှ ဖွားမြင်သည်။ဖိုးတုတ်သည်ငယ်စဉ်အခါက ရွာဦးကျောင်းဆရာတော် အရှင်လောကိန္နိတထံ ကျောင်းပညာကို လေ့လာဆည်းပူးခဲ့သည်။

## လူမိုက်ဖြစ်လာခြင်း 
အလုပ်ကြမ်းသမားအဖြစ် ကျင်လည်ရင်း ဘဝအချိုးအကွေ့များကြောင့် နေထိုင်ရာ လမ်းမတော်ရပ်တွင် လူမိုက်ဖြစ်လာသည်။

ရဲဘော်သုံးကျိပ်တို့ ဟိုင်နန်သို့သွားကာ စစ်ပညာသင်ရန် ခရီးစရိတ်ရှာစဉ်က ဘိုးတုတ်မှာ အလှူငွေ အများဆုံးထည့်ဝင်သူဖြစ်သည်။ မတ်စတီးခန်း ဗိုလ်တစ်ထောင်ငမိုး၊ ပုဏ္ဏားဘထွန်း တို့နှင့်ခေတ်ပြိုင်ဖြစ်သည်။

## ဘဝနိဂုံး 
ဂျပန်ခေတ်တွင် ဒေါက်တာဘမော်အစိုးရက လုံခြုံရေးကိစ္စရပ်များကြောင့် ကျော်ဇောသူများကို ထိန်းသိမ်းရာ ဖိုးတုတ်မှာ မြောင်းမြထောင်သို့ အပို့ခံရသည်။ ၁၉၄၄ ခု၊ ဒီဇင်ဘာလ ၂၆ ရက်တွင် ထောင်ဆေးရုံ၌ပင် ကွယ်လွန်၏။

## အခြား ဆက်စပ် 
*ကိုလိုနီခေတ် အုပ်ချုပ်ခဲ့သော မဟာမင်းကြီးများ

## ကိုးကား 
ကဏ္ဍ:၁၈၉၈ မွေးဖွားသူများ
ကဏ္ဍ:၁၉၄၄ ကွယ်လွန်သူများ
ကွမ်ရင်ဗုဒ္ဓဘာသာဘုရားကျောင်း

**ကွမ်တုံးကွမ်ယင်ဘုရားကျောင်း‌** (ဝါ) ကွမ်ယင်ဗုဒ္ဓဘာသာဘုရားကျောင်းသည် ရန်ကုန်မြို့၊ လသာလမ်း၌ ရှိပြီး၊ အင်္ဂလိပ်-မြန်မာ ပထမစစ်ပွဲ မဖြစ်ပွားမီကပင် သစ်သားအဆောက်အဦ အဖြစ် တည်ရှိသည်။ ၁၈၅၅ ခုတွင် မီးလောင် ပျက်စီးပြီး ၁၈၆၈ တွင် အသစ် ပြန်လည် ‌တည်ဆောက်သည်။ ၁၈၇၂ တွင် တိုးချဲ့ မွမ်းမံမှု ပြုပြီး ၁၈၈၈ ခုတွင်လည်း ထပ်မံပြုပြင်သည်။ ကွမ်းတုံ/ ကွမ်တုံး/ ကန်တုံ စသဖြင့် အသံထွက် အနည်းငယ် ခြားနားသော်လည်း အသံထွက် အမှန်မှာ ကွမ်တုံး ဖြစ်သည်။ ကွမ်တုံးလူမျိုးတို့ ကိုးကွယ်ရာ ကွမ်ယင်မယ်တော်ကျောင်း ဖြစ်သည်။ စဉ့်အိုးတန်းလမ်း၌ ဖူကျန့်လူမျိုးတို့ ကိုးကွယ်သော ခိန့်ဟုတ်ဗုဒ္ဓဘာသာဘုရားကျောင်းလည်း ရှိသည်။ကွမ်းယင်းကိုလည်း ကွမ်းရင်/ ကွမ်ယင်/ ကွမ်ရင် စသဖြင့် အမျိုးမျိုး ရေးကြ ခေါ်ကြသေးသည်။ အသံထွက်အရ ရေးရမည်ဆိုပါက ကွမ်းယင်း ဖြစ်သည်။

## ကိုးကား 
ကဏ္ဍ:ရန်ကုန်မြို့ရှိ အဆောက်အအုံများ
အမှတ်(၈)စစ်ဆင်ရေးကွပ်ကဲမှုဌာနချုပ်

**အမှတ်(၈)စစ်ဆင်ရေးကွပ်ကဲမှုဌာနချုပ်** (အတိုကောက် **စကခ(၈)**) သည် ကမ်းရိုးတန်းဒေသတိုင်းစစ်ဌာနချုပ် နယ်မြေဖြစ်သော တနင်္သာရီတိုင်းဒေသကြီး၊ ထားဝယ်မြို့တွင်တည်ရှိသည့် စစ်ဆင်ရေးကွပ်ကဲမှုဌာနချုပ် တစ်ခုဖြစ်သည်။ "စစ်ဆင်ရေးကွပ်ကဲမှုဌာနချုပ်" ဆိုသည်မှာ 'ခြေမြန်တပ်မဌာနချုပ်' အသွင်ယူထားသော တိုက်ခိုက်ရေးတပ်ဖွဲ့ ဖြစ်သည်။ **တပ်မ**များ နှင့် **စကခ**များသည် ကက(ကြည်း) (စစ်ဆင်ရေး)၏ တိုက်ရိုက်ကွပ်ကဲစီမံသော တိုက်ခိုက်ရေးတပ်ဖွဲ့များဖြစ်ပြီး စစ်နယ်ဝန်းပုံသေမရှိဘဲ ရန်သူ၏အင်အားအပေါ်မူတည်၍ လိုအပ်သလိုစစ်ကစားနိုင်ရန် ဖွဲ့စည်းထားခြင်းလည်းဖြစ်သည်။ လက်ရှိ အမှတ်(၈)စစ်ဆင်ရေးကွပ်ကဲမှုဌာနချုပ်မှူး တာဝန်ထမ်းဆောင်နေသူမှာ *ဗိုလ်မှူးချုပ် ​အေးမင်းဦး (ဗသက- ၉၄)* ဖြစ်သည်။

## သမိုင်း 
**အမှတ်(၈)စစ်ဆင်ရေးကွပ်ကဲမှုဌာနချုပ်**ကို ၁၉၉၈ ခုနှစ်၊ မေလ၌ တနင်္သာရီတိုင်းဒေသကြီး၊ ထားဝယ်မြို့တွင် စတင်ဖွင့်လှစ်ခဲ့သည်။

## ဖွဲ့စည်းပုံ 
အမှတ်(၈)စစ်ဆင်ရေးကွပ်ကဲမှုဌာနချုပ်၏ ကွပ်ကဲမှုအောက်တွင် နည်းဗျူဟာအဖွဲ့ (၃)ဖွဲ့ နှင့် ခြေလျင်/ခြေမြန်တပ်ရင်း (၁၀)ရင်း ရှိသည်။

### အမှတ်(၁)နည်းဗျူဟာအဖွဲ့ 
# အမှတ်(၄၀၁)​ခြေမြန်တပ်ရင်း - သဗြေချောင်း ကျေးရွာ
# အမှတ်(၄၀၂)​ခြေမြန်တပ်ရင်း - သဗြေချောင်း ကျေးရွာ
# အမှတ်(၄၀၃)​ခြေမြန်တပ်ရင်း - သရက်ချောင်းမြို့
# အမှတ်(၄၀၄)​ခြေမြန်တပ်ရင်း - သရက်ချောင်းမြို့

### အမှတ်(၂)နည်းဗျူဟာအဖွဲ့ 
# အမှတ်(၄၀၅)​ခြေမြန်တပ်ရင်း    - သရက်ချောင်းမြို့
# အမှတ်(၄၀၆)​ခြေမြန်တပ်ရင်း - ရေဖြူမြို့
# အမှတ်(၄၀၇)​ခြေမြန်တပ်ရင်း     - ရေဖြူမြို့

### အမှတ်(၃)နည်းဗျူဟာအဖွဲ့ 
# အမှတ်(၄၀၈)​ခြေမြန်တပ်ရင်း   - ကလိန်အောင်မြို့ 
# အမှတ်(၄၀၉)​ခြေမြန်တပ်ရင်း - ကလိန်အောင်မြို့ 
# အမှတ်(၄၁၀)​ခြေမြန်တပ်ရင်း - ကလိန်အောင်မြို့ 

## စစ်ဆင်ရေးကွပ်ကဲမှုဌာနချုပ်မှူး တာဝန်ထမ်းဆောင်ခဲ့သူများ 
## ကိုးကား 
## နောက်ထပ်ကြည့်ရန် 
ကဏ္ဍ:စစ်ဆင်ရေးကွပ်ကဲမှုဌာနချုပ်များ
စင်တောရပ် အေ

**စင်တောရပ် အေ** သို့မဟုတ် **NGC 5128** သည် စင်တောရပ် ကြယ်စုတန်းမှ ဂလက်ဆီဖြစ်သည်။ Catalogue of Named Galaxies စာရင်း၌ ယင်းအား **Vorax Centauri** ဟုခေါ်သည်။ ဂလက်ဆီအား စကောတလန်လူမျိုး James Dunlop ဆိုသူက ၁၈၂၆ ခုနှစ်တွင် ရှာဖွေတွေ့ရှိခဲ့သည်။ NGC 5128 သည် အလင်းနှစ် ၁၀ - ၁၆ မီလီယံ ကွာဝေးကာ ကမ္ဘာမြေနှင့် အနီးဆုံး ရေဒီယို ဂလက်ဆီများထဲမှတစ်ခုဖြစ်သည်။ ထို့ကြောင့် ဝါရင့် နက္ခတ္တပညာရှင်များက အထူးလေ့လာခဲ့ကြသည်။  ဂလက်ဆီသည် ကောင်းကင်ယံ၌ ပဉ္စမမြောက် အတောက်ပဆုံးလည်း ဖြစ်ပြီး သို့သော်လည်း မြောက်ပိုင်း လတ္တီကျုအနိမ့်နှင့် တောင်ကမ္ဘာခြမ်းမှသာလျင် မြင်နိုင်သည်။ ဂလက်ဆီ၏ ဗဟို၌ နေထုထည်ပေါင်း ၅၅ မီလီယံရှိသည့် မဟာတွင်းနက်ပါဝင်ပြီး အင်အားပြင်း ရေဒီယိုရင်းမြစ်လည်း ရှိသည်။ စံနမူနာများက ညွန်ပြနေသည်မှာ စင်တောရပ် အေသည် ခရုပတ်ပုံစံ ဂလက်ဆီငယ်ဖြင့် ထိတိုက်မိသည့် ဘဲဥပုံစံ ဂလက်ဆီကြီးတစ်ခုဖြစ်သည်ဟု ဆိုသည်။

## ဓာတ်ပုံပြခန်း 

Image:Centaurus A halo.jpg|Centaurus A halo
Image:Radio galaxy Centaurus A by ALMA.jpg|The radio galaxy Centaurus A, as seen by ALMA
Image:NGC 5128 galaxy.jpg|Image taken by the Wide Field Imager attached to the MPG/ESO 2.2-meter telescope at the La Silla Observatory
Image:Firestorm of Star Birth in Galaxy Centaurus A.jpg|"Hubble's panchromatic vision... reveals the vibrant glow of young, blue star clusters..." 
Image:CentaurusA2.jpg|A Hubble Space Telescope (HST) image of the dust disk in front of the nucleus of Centaurus A.  Credit: HST/NASA/ESA
Image:CenA-nearIR.jpg|This image of the central parts of Centaurus A reveals the parallelogram-shaped remains of a smaller galaxy that was absorbed about 200 to 700 million years ago.
Image:CentaurusA3.jpg|The heavily obscured inner (barred?) spiral disk at 24 μm as shown by the Spitzer IR telescope
Image:NGC_5128.jpg|Chandra X-ray view of Cen A in X-rays showing one relativistic jet from the central black hole
Image:Centaurus A.jpg
File:Centauros a-spc.png|"False-colour image of Centaurus A, showing radio (red), 24-micrometre infrared (green) and 0.5–5 keV X-ray emission (blue) 
File:CentaurusA Center EN.PNG|Central part of the galaxy
File:Centaurus A jets.ogv|Video about Centaurus A jets

## ကိုးကား
## ရင်းမြစ်
* STScI. Hubble Provides Multiple Views of How to Feed a Black Hole. Press release: *Space Telescope Science Institute*. March 14, 1998.
* Chandra X-Ray Observatory Photo Album Centaurus A Jet

## ပြင်ပလင့်
*Sarka Wykes Centaurus A project 
***SEDS**: Peculiar Galaxy NGC 5128
*ESA/Hubble images of Centaurus A 
*'''NASA's APOD**: The Galaxy Within Centaurus A (3/4/06)
***NASA's APOD**: X-Rays from an Active Galaxy (7/5/03)
*High-resolution image of Centaurus A showing the discrete elements of galactic core
*Centaurus A at UniverseToday.com
*NGC5128 Centaurus A
*NGC 5128 at **DOCdb''' (Deep Sky Observer's Companion)
*
* Centaurus A at Constellation Guide
ခင်ခင်ထွေး (လှံတံပစ်)

အားကစားသမား **ခင်ခင်ထွေး**သည် နိုင်ငံ့ဂုဏ်ဆောင် ကျွန်းဆွယ် လှံတံပစ် ချန်ပီယံ တစ်ဦး ဖြစ်ပြီး ၂၅ မေ ၁၉၃၇ တွင် ဗန်းမော်မြို့၊ ကုက္ကိုလ်တောရပ်ကွက်၌ ကျောင်းဆရာကြီး ဦးဖိုးချို၊ ဒေါ်နှင်းယုံတို့က ဖွားမြင်သည်။ မွေးချင်း ညီအစ်ကိုမောင်နှမ ၈ ဦးအနက် အ‌ငယ်ဆုံး ဖြစ်သည်။

ခင်ခင်ထွေးသည် ငယ်စဉ်က ဗန်းမော်မြို့ စိန်ကိုလန်ဘန် အထက်တန်းကျောင်းတွင် ပညာသင်ယူခဲ့ရာ တက္ကသိုလ်ဝင်တန်းအထိ အောင်မြင်ပြီး ၁၉၅၄ တွင် လှံတံပစ်နှင့် သံလုံးပစ် မြန်မာ့လက်ရွေးစင် ဖြစ်လာသည်။ ၁၉၅၉၊ **ပထမကျွန်းဆွယ် အားကစားပြိုင်ပွဲ**တွင် လှံတံပစ်၌ ပထမရွှေတံဆိပ်ဆု၊ သံလုံးပစ်၌ တတိယကြေးတံဆိပ်ဆု ရသည်။ ၁၉၆၁ **ဒုတိယကျွန်းဆွယ် အားကစားပြိုင်ပွဲ**၌လည်း လှံတံပစ်တွင် ဒုတိယ ငွေတံဆိပ်ဆု၊ သံလုံးပစ်တွင် တတိယ ကြေးတံဆိပ်ဆု ရသည်။ ၁၉၆၅ တွင် **တတိယအကြိမ် ကျွန်းဆွယ်အားကစားပြိုင်ပွဲ**တွင် ၎င်းသည် လှံတံပစ် ဒုတိယ ငွေတံဆိပ်ဆု ဆွတ်ခူးသည့်ပြင် ၁၉၆၆ **ပဉ္စမအကြိမ် အာရှ အိုလံပစ် အားကစားပြိုင်ပွဲ**တွင် လှံတံပစ်၌ ဆဋ္ဌမ ရယူသည်။

၁၉၆၇ စတုတ္ထအကြိမ် ကျွန်းဆွယ် အားကစားပြိုင်ပွဲ၊ လှံတံပစ်၌ ပထမရွှေတံဆိပ်၊ ၁၉၆၉ ပဉ္စမကျွန်းဆွယ် အားကစားပြိုင်ပွဲ၌ ဒုတိယ ငွေတံဆိပ်တို့ကို ရရှိသည်။ ယင်းနောက် အားကစားမှ အနားယူခဲ့ပြီး **အားကစားနှင့် ကာယပညာဦးစီးဌာန၌ နည်းစနစ်မှူး** တာဝန် ထမ်းဆောင်သည်။

## ဆက်စပ် 
*မြန်မာ့ပြေးခုန်ပစ်မှတ်တမ်းများ
*ဂရေစီကား

## ကိုးကား
ဝိုင် စင်တောရိ

**ဝိုင် စင်တောရိ** သို့မဟုတ် **Y Cen** (*HD 127233*, *HIP 70969*) သည် စင်တောရပ် ကြယ်စုတန်းမှ ပြောင်းလဲတတ်သောကြယ် ဖြစ်သည်။ ကြယ်၌ ပြောင်းလဲတတ်မှုကို ၁၈၉၅ ခုနှစ်တွင် ဝီလီယမ်မီနာ ဖလင်းမင်းဆိုသူက ရှာဖွေတွေ့ရှိခဲ့ပြီး *Third Catalogue of Variable Stars* တွင် ပုံနှိပ်ထုတ်ဝေခဲ့သည်။ ကြယ်၏ အကွာအဝေးကို သိရသည်မှာ မရေရာလှပေ။ သို့သော် လေ့လာမှုအရ အလင်းနှစ် ၉၀၀ သို့မဟုတ် ၅၈၅  ဟုခန့်မှန်းထားသည်။ ကြယ်သည် နေထက် အဆပေါင်း ၅ ထောင် ပိုမိုတောက်ပသည်။

## ကိုကား
ဂါမာ စင်တောရိ

**ဂါမာ စင်တောရိ** (γ Cen, γ Centauri) သည် စင်တောရပ် ကြယ်စုတန်းမှ ကြယ်ဖြစ်သည်။ အာရပ်ဘာသာစကားအားဖြင့်  **Muhlifain**, ဟုခေါ်သည်။ ဂါမာ စင်တောရိသည် ကြယ်စုံတွဲဖြစ်ပြီး ကမ္ဘာမြေမှ အလင်းနှစ် ၁၃၀ ၌တည်ရှိသည်။

## ကိုးကား
ဇီတာ စင်တောရိ

**ဇီတာ စင်တောရိ** (ζ Centauri, ζ Cen) သည် စင်တောရပ် ကြယ်စုတန်းမှ ကြယ်စုံတွဲဖြစ်ပြီး parallax နည်းပညာဖြင့် တိုင်းတာချက်အရ ယင်းသည် ကမ္ဘာမြေမှ အလင်းနှစ် ၃၈၂ ဝန်းကျင်ခန့် ကွာဝေးသည်။  သက်တမ်းမှာ ခန့်မှန်းခြေ ၄၀ မီလီယံနှစ်ရှိပြီး ပင်မအဖော်ကြယ်သည် နေထုထည်ထက် ၈ ဆ ပိုမိုကြီးကာ နေအချင်းဝက်ထက် ၆ ဆ ကြီးလေသည်။ ယင်းကြယ်သည် လျင်မြန်စွာ လည်ပတ်နေပြီး တစ်စက္ကန့်လျင် ၂၃၅ ကီလိုမီတာနှုန်းဖြင့် လည်ပတ်နေသည်။ 

## ကိုးကား
ဗွီ စင်တောရိ

**ဗွီ စင်တောရိ** (**V Centauri**) သည် စင်တောရပ် ကြယ်စုတန်းမှ ပြောင်းလဲတတ်သောကြယ်ဖြစ်ပြီး မြင်သာသော အရွယ်အစားမှာ ၆.၇၂ ဖြစ်သည်။

## ကိုးကား
HD 120987

**HD 120987** (*y Cen* or *y Centauri*) သည် စင်တောရပ် ကြယ်စုတန်းမှ ကြယ်ဖြစ်သည်။ ယင်းသည် နေမှ အလင်းနှစ် ၁၆၃ ကွာဝေးပြီး ကြယ်လေးစင်းပါဝင်သော ကြယ်စနစ်ဖြစ်သည်။ HD 120987 A  နှင့် HD 120987 B တို့သည် နေထက် ကြီးမားကြပြီး HD 120987 C နှင့် HD 120987 D တို့မှာ ကြယ်ဖြူပုများဖြစ်ကြသည်။ HD 120987 E ကို ဝီလီယံ ဟာရှယ်က ပထမဆုံး ရှာဖွေတွေ့ရှိခဲ့သည်။

## ကိုးကား 
*http://www.alcyone.de/cgi-bin/search.pl?object=HR5222 
*http://server3.wikisky.org/starview?object_type=1&object_id=3204
*http://simbad.u-strasbg.fr/simbad/sim-basic?Ident=HD+120987&submit=SIMBAD+search
*http://simbad.u-strasbg.fr/simbad/sim-id?Ident=%402228202&Name=CD-35%20%209089&submit=submit
*http://simbad.u-strasbg.fr/simbad/sim-id?Ident=%402228204&Name=CD-35%20%209090C&submit=submit
*http://simbad.u-strasbg.fr/simbad/sim-id?Ident=%402228205&Name=CD-35%20%209090D&submit=submit
ကေ စင်တောရိ

**ကေ စင်တောရိ** (K Centauri) သည် စင်တောရပ် ကြယ်စုတန်းမှ ကြယ်တစ်စင်းဖြစ်သည်။ ယင်းသည် ပင်မအစီစဉ်အတွင်းရှိ ကြယ်ဖြူပုဖြစ်ပြီး ကမ္ဘာမြေမှ အလင်းနှစ် ၅၁၀ နီးပါးခန့် ကွာဝေးသည်။

## ကိုးကား
၃ စင်တောရိ

**၃ စင်တောရိ** သည် စင်တောရပ် ကြယ်စုတန်းမှ ကြယ်စုံတွဲဖြစ်ပြီး ကမ္ဘာမြေမှ အလင်းနှစ် ၃၄၀ ကွာဝေးသည်။

## ကိုးကား
ကပ်ပါ စင်တောရိ

**ကပ်ပါ စင်တောရိ** (κ Cen, κ Centauri) သည် စင်တောရပ် ကြယ်စုတန်းမှ ကြယ်စုံတွဲဖြစ်ပြီး ညဘက်၌ သာမန်မျက်စိဖြင့် မြင်နိုင်သည်။ Parallax နည်းဖြင့် တိုင်းတာချက်အရ ကြယ်၏ ခန့်မှန်းအကွာအဝေးမှာ ကမ္ဘာမြေမှ အလင်းနှစ် ၃၈၀ ဖြစ်သည်။

## ကိုးကား
Asia/Ust-Nera

**Asia/Ust-Nera** သည် IANA အချိန်ဇုန် ဒေတာရင်းမြစ်၏ zone.tab ဖိုင်မှ အချိန်ဇုန်၏ အမှတ်လက္ခဏာဖြစ်သည်။ ပါဝင်သော ဒေတာများမှ အောက်ပါအတိုင်းဖြစ်သည်-

 
 
 Asia/Ust-Nera
 

ရည်ညွှန်းအမှတ်မှာ အုစ်-ညဲရာမြို့(Ust-Nera)ဖြစ်သည်။ 

## လွှမ်းခြုံဧရိယာ 
ထိုအချိန်ဇုန်၏ လွှမ်းခြုံဧရိယာမှာ Sakha Republic မှ Oymyakonsky Districtနှင့် ကူရီကျွန်းများ (Kuril Islands) ၏ တောင်ဘက်ပိုင်းဖြစ်သော Sakhalin Oblast မှ ကူရီခရိုင် (Kurilsky District)နှင့် တောင်ကူရီခရိုင် (Yuzhno-Kurilsky District) တို့ဖြစ်ပြီး များလည်း ပါဝင်သည်။

၁၉၈၁ ခုနှစ်မှ ၂၀၁၁ ခုနှစ်အတွင်းတွင် Asia/Ust-Nera သည် မာဂါဒန် စံတော်ချိန်ကို လိုက်နာခဲ့ပြီး ယခုအခါတွင်တော့ ဗလာဒီဗော့စတော့ စံတော်ချိန်(Moscow+07) ကို လိုက်နာသည်။ 

## အခြားကြည့်ရန် 
* ရုရှားနိုင်ငံရှိ အချိန်ဇုန်များ

## ကိုးကား
Asia/Vladivostok

**Asia/Vladivostok** သည် IANA အချိန်ဇုန် ဒေတာရင်းမြစ်၏ zone.tab ဖိုင်မှ အချိန်ဇုန်၏ အမှတ်လက္ခဏာဖြစ်သည်။ ပါဝင်သော ဒေတာများမှ အောက်ပါအတိုင်းဖြစ်သည်-

 
 
 Asia/Vladivostok
 

ရည်ညွှန်းအမှတ်မှာ ဗလာဒီဗော့စတော့မြို့(Vladivostok)ဖြစ်သည်။ 

## လွှမ်းခြုံဧရိယာ 
ထိုအချိန်ဇုန်၏ လွှမ်းခြုံဧရိယာမှာ Jewish Autonomous Oblast၊ Khabarovsk Krai၊ Primorsky Kraiနှင့် Sakha Republic အလယ်ပိုင်း တို့ဖြစ်သည်။

## အခြားကြည့်ရန် 
* ရုရှားနိုင်ငံရှိ အချိန်ဇုန်များ

## ကိုးကား
ဂရေစီကား

**ဂရေစီကား**ကို ၁၄ ဩဂုတ် ၁၉၃၈ တွင် ကချင်ပြည်နယ်၊ ဗန်းမော်မြို့၊ ညောင်ပင်ရပ်(အရှေ့)၌ မစ္စတာရော်ဘင်ကားနှင့် ဒေါ်သိန်းမေတို့က ဖွားမြင်သည်။ ၎င်းသည် ကချင်တိုင်းရင်းသူ ဖြစ်ကာ မြန်မာအမည်မှာ မခင်မိုးအေး ခေါ်၍ ဖခင်က လျှပ်စစ်ဓာတ်အားပေးရေးအဖွဲ့မှ ကြီးကြပ်ရေးအရာရှိ ဖြစ်သည်။ 

ဂရေစီကားသည် မွေးချင်း ၄ ဦးအနက် တတိယမြောက် ဖြစ်ပြီး၊ ငယ်စဉ် ဗန်းမော်မြို့ အထက်‌တန်းကျောင်း၌ ပညာ ဆည်းပူးသည်။ ၁၉၅၄ ခုတွင် ဗန်းမော်အထက်တန်း‌ကျောင်းမှပင် တက္ကသိုလ်ဝင်တန်း အောင်မြင်ကာ ရန်ကုန် တက္ကသိုလ်သို့ တက်ရောက်ရာ ဝိဇ္ဇာဘွဲ့ ရသည်။

## နိုင်ငံတကာပြိုင်ပွဲ 
ဂရေစီကားသည် ၁၉၅၄ ခုတွင် မီတာ ၈၀ တန်းကျော် ပြေးပွဲ၊ အလျားခုန်ပြိုင်ပွဲ၊ မီတာ ၁၀၀ ပြေးပွဲတို့၌ မြန့်မာလက်ရွေးစင် ဖြစ်လာပြီးနောက် ၁၉၅၉ ခုနှစ် ပထမအကြိမ် **ကျွန်းဆွယ် အားကစား ပြိုင်ပွဲ**တွင် မီတာ ၈၀ တန်းကျော် ပြေးပွဲ၌ ပထမ ရွှေတံဆိပ်၊ ၁၉၆၁ ခုနှစ် **ဒုတိယအကြိမ် ကျွန်းဆွယ် ပြိုင်ပွဲ**၌ မီတာ ၈၀ တန်းကျော် ပြေးပွဲတွင် ဒုတိယ ငွေတံဆိပ်၊ အလျားခုန်တွင် တတိယကြေးတံဆိပ်တို့ ရသည်။

၁၉၆၂ ခုနှစ် ဖင်လန်နိုင်ငံ၌ ကျင်းပသော **လူငယ် အားကစား ပွဲတော်**၌ မီတာ ၈၀ တန်းကျော်ပြေးပွဲတွင် စတုတ္ထဆု ရပြီး၊ ၁၉၆၅ ခုနှစ် **တတိယအကြိမ် ကျွန်း‌ဆွယ်ပြိုင်ပွဲ** အလျားခုန်အလျားခုန်၌ ပထမရွှေတံဆိပ်၊ မီတာ ၈၀ တန်းကျော်၌ တတိယကြေးတံဆိပ်၊ ၁၉၆၆ ခုနှစ် **ပဉ္စမအကြိမ် အာရှအိုလံပစ်ပြိုင်ပွဲ**တွင် အလျားခုန်၌ ဆဋ္ဌမဆုတံဆိပ်တို့ကို ရသည်။

## ဘဝနှောင်းပိုင်း 
ဂရေစီကားသည် အားကစားမှ အနားယူပြီးနောက် **အားကစားနှင့် ကာယပညာဦးစီးဌာနတွင် နည်းစနစ်မှူး**အဖြစ် ဆက်လက်တာဝန် ထမ်းဆောင်ပြီး နည်းစနစ်မှူးအဖြစ်မှလည်း ၁၉၇၉ ၌ အငြိမ်းစား ယူသည်။ ဂရေစီကားသည် နိုင်ငံဂုဏ်ဆောင် အားကစားချန်ပီယံ တစ်ဦး ဖြစ်သည်။

## ဆက်စပ် 
* ခင်ခင်ထွေး
* ပထမဆုံး​အကြိမ် ယိုး​ဒယား​-မြန်မာ ချစ်ကြည်​ရေး​ အ​ပြေး​ပြိုင်ပွဲ

## ကိုးကား
Atlantic/Canary

ရည်ညွှန်းအမှတ်မှာ Gran Canariaဖြစ်သည်။ 

## လွှမ်းခြုံဧရိယာ 
ထိုအချိန်ဇုန်၏ လွှမ်းခြုံဧရိယာမှာ စပိန်နိုင်ငံ ကနေရီကျွန်းစု ဖြစ်ပြီး ပင်မကုန်းမြေတွင် ကိုယ်ပိုင်အချိန်ဇုန်ဖြစ်သော Europe/Madrid ကိုအသုံးပြုသည်။

## အခြားကြည့်ရန် 
## ကိုးကား
တီ စင်တောရိ

**တီ စင်တောရိ** သည် စင်တောရပ် ကြယ်စုတန်းမှ ပြောင်းလဲတတ်သောကြယ်တစ်စင်းဖြစ်သည်။ ယင်းသည် ၁၈၁.၄ ရက်ကြာတိုင်း အရွယ်အစား ၅.၅၆ မှ ၈.၄၄ အကြား ပြောင်းလဲလျက်ရှိသည်။ 

## ကိုးကား
ခင်သက်တင်

**ဒေါ်ခင်သက်တင်** (၅ နိုဝင်ဘာ ၁၈၉၈–၂၅ အောက်တိုဘာ ၁၉၆၈) သည် မြန်မာအမျိုးသမီး လူမှုဝန်ထမ်းအဖွဲ့အစည်းများတွင် ပါဝင်ခဲ့သူ ဝဏ္ဏကျော်ထင်ဘွဲ့ရ တစ်ဦး ဖြစ်သည်။ ဒေါ်ခင်သက်တင်ကို ၅ နိုဝင်ဘာ ၁၈၉၈ တွင် မန္တလေးတိုင်း၊ ကျောက်ဆည်ခရိုင်၊ မြစ်သားမြို့နယ်၊ ဒရယ်ခေါင်းကျေးရွာ၌ လက်ဖတင်နင် ကာနယ် ဂျေအိပ်(ချ်)ဆီးဝဲလ်နှင့် ဒေါ်ဒေါ်စောတို့က ဖွားမြင်သည်။ ငယ်စဉ်က မန္တလေး၊ ဝက်စလီယန်ကျောင်း၊ ရန်ကုန် စိန်မေရီ ဒိုင်အိုကွန်ဗင့်ကျောင်း (ယခုအမှတ် ၁ အထက၊ ပန်းဘဲတန်း)တို့တွင် ပညာ ဆည်းပူးသည်။ ဗိသုကာ စည်သူ ဦးတင်နှင့် လက်ထပ်ကာ သား ၇ ဦး၊ သမီး ၅ ဦး ထွန်းကားသည်။ ဆရာဗိသုကာ ခင်မောင်ရင်၏ အဒေါ်အရင်း တော်စပ်သည်။ အသက် ၇၀ အရွယ် ၂၅ အောက်တိုဘာ ၁၉၆၈၊ ည ၁၁ နာရီ ၃၅ မိနစ်တွင် ကွယ်လွန်သည်။

ဒုတိယကမ္ဘာစစ်ကြီး မဖြစ်ပွားမီကပင်၊ ဒေါ်ခင်သက်တင်သည် လူမှုဝန်ထမ်းအဖွဲ့အစည်းများ၌ တက်ကြွစွာ ပါဝင်ပြီး စစ်ကြိုခေတ်မှ စ၍ အမျိုးသမီးကယ်ဆယ်ရေးအဖွဲ့တွင် ခေါင်းဆောင်တစ်ဦး ဖြစ်သည်။ ထိုစဉ်က မိခင်နှင့်ကလေး စောင့်ရှောက်ရေး အသင်းကြီးအတွက် သားဖွားဆေးရုံ လေးရုံ ဖွင့်လှစ်ရာ အတွင်းရေးမှူးအဖြစ် ဆောင်ရွက်သည်။ ၁၉၄၇-၄၈ များအတွင်း ရှားရှားပါးပါး အမျိုးသမီး သမာဓိမြို့ဝန်အဖြစ် တာဝန်ထမ်းခဲ့သည်။ ပါလီမန်ခေတ်တွင် နေရှင်နယ်ကောင်စီအမျိုးသမီးအဖွဲ့၊ တိရစ္ဆာန်များ ညှဉ်းပန်းခြင်းမှ ကာကွယ်ရေးအဖွဲ့၊ ကြက်ခြေနီ သူနာပြုတပ်ဖွဲ့၊ ကင်းထောက်အမျိုးသမီးအဖွဲ့၊ အကျဉ်းထောင်များ စစ်ဆေးရေးအဖွဲ့၊ ဆေးရုံများ စစ်ဆေးရေးအဖွဲ့ စသည့် လူမှုရေးဆိုင်ရာ အဖွဲ့အစည်းများ၌ ပါဝင်ဆောင်ရွက်သည်။ ယင်းသို့ လူမှုရေးဆိုင်ရာ ကြိုးပမ်းမှုများကြောင့် နိုင်ငံတော်မှ ဝဏ္ဏကျော်ထင်ဘွဲ့ ချီးမြှင့်သည်။ 

## ဆက်စပ် 
* ခင်အုန်းမြ

## ကိုးကား
ဂျေ စင်တောရိ

**ဂျေ စင်တောရိ** (J Centauri) သည် စင်တောရပ် ကြယ်စုတန်းမှ ကြယ်တစ်စင်းဖြစ်ပြီး ကမ္ဘာမြေမှ အလင်းနှစ် ၃၅၀ ကွာဝေးသည်။ ယင်းသည် ပင်မအစီစဉ်အတွင်းရှိကြယ်အမျိုးအစားဖြစ်ပြီး နေထက် အဆပေါင်း ၅၀၀ ပိုမိုတောက်ပကာ အပူချိန်မှာ ၂၄၀၀၀ ကေလ်ဗင်နီးပါးခန့် ရှိသည်။ လှည့်ပတ်အလျင် တစ်စက္ကန့်လျင် အနည်းဆုံး ၂၂၃ ကီလိုမီတာနှုန်းဖြစ်သည်။ ဂျေ စင်တောရိသည် အနီးဆုံး မကြာသေးခင်က ကြယ်တာရာများ မွေးဖွားသည့်နယ်မြေတစ်ခုလည်းဖြစ်သည်။

## ကိုးကား
HD 102776

**HD 102776** (j Centauri) သည် စင်တောရပ် ကြယ်စုတန်းမှ ကြယ်တစ်စင်းဖြစ်ပြီး ကမ္ဘာမြေမှ အလင်းနှစ် ၆၀၀ နီးပါးခန့်အကွာ၌ တည်ရှိသည်။

## ကိုးကား
မဟာသန္တိသုခ ဗုဒ္ဓသာသနာပြုကျောင်းတော်ကြီး

**မဟာသန္တိသုခ ဗုဒ္ဓသာသနာပြုကျောင်းတော်ကြီး** သည် မြန်မာနိုင်ငံရှိ ထေရဝါဒ ဗုဒ္ဓသာသနာ ကျောင်းတစ်ကျာင်း ဖြစ်သည်။ ရန်ကုန်တိုင်းဒေသကြီး၊ တာမွေမြို့နယ်၊ နတ်ချောင်းရပ်ကွက်တွင် တည်ရှိသည်။ ကျောင်းတော်ကြီးကို ၁၉၉၉ ခုနှစ်၊ ဒီဇင်ဘာလ ၁၇ ရက်တွင် ဖွင့်လှစ်ခဲ့သည်။ ပီနန်ဆရာတော် အရှင်ပညာဝံသ က ဦးဆောင်ဦးရွက်ပြုကာ စတင်ခဲ့သည်။ မြန်မာနိုင်ငံတော် အစိုးရမှ ကမကထပြုကာ ထောက်ပံ့ပေးခဲ့သည်။

## ပိုင်ဆိုင်မှု အငြင်းပွားခြင်း
၂၀၀၂ ခုနှစ် နှင့် ၂၀၀၄ ခုနှစ် ကြားကာလတွင် အစိုးရ ဦးခင်ညွန့်၏ လမ်းညွှန်မှုဖြင့် ကျောင်းတော်ကြီးကို သိမ်းယူခဲ့သည်။ ထို့နောက် နိုင်ငံတော် သံဃမဟာနာယကအဖွဲ့သို့ ပေးခဲ့သည်။ နိုင်ငံတော် သံဃမဟာနာယကအဖွဲ့ သည် မြန်မာနိုင်ငံရှိ သံဃာတော်များကို  အုပ်ချုပ်ရသည်။ ၂၀၁၄ ခုနှစ်တွင် အရှင်ပညာဝံသက ပိုင်ဆိုင်မှုနှင့် ပတ်သက်၍ အငြင်းပွားနေမှုများအပေါ် ပြန်လည်ဖြေရှင်းပေးပါရန် သမ္မတ ဦးသိန်းစိန်ထံ စာရေးခဲ့သည်။ ဖမ်းဆီးခြင်းခံရသည့် သံဃာတစ်ပါးဖြစ်သည့် ဦးဥတ္တရသည် အင်္ဂလန်နိုင်ငံသား တစ်ဦး ဖြစ်သည်။

၂၀၁၄ ခုနှစ် ဇူလိုင်လ ၁၉ ရက်နေ့တွင် သာသနာရေးဝန်ကြီး ဦးဆန်းဆင့်ကို ဘုန်းတော်ကြီးကျောင်းအတွင်းသို့ ဝင်ရောက်တိုက်ခိုက်မှု နှင့် သမ္မတ၏ အမိန့်ကို မလေးမစား ပြုမှုတို့ဖြင့် ရာထူးမှ ဖြုတ်ချခဲ့သည်။

အငြင်းပွားမှုသည် ၂၀၁၅ ခုနှစ်၊ ဒီဇင်ဘာလ ၁၃−၁၄ ရက်တွင် ပြီးဆုံးခဲ့သည်။ ခရိုင်တရားရုံးက စွပ်စွဲချက်တို့သည် တရားမဝင်ကြောင်း ဆုံးဖြတ်ခဲ့သည်။

## ကိုးကား
ကဏ္ဍ:မြန်မာနိုင်ငံရှိ ဗုဒ္ဓဘာသာကျောင်းများ
Australia/Adelaide

**Australia/Adelaide** သည် IANA အချိန်ဇုန် ဒေတာရင်းမြစ် ၏ zone.tab ဖိုင်မှ အချိန်ဇုန် ၏ အမှတ်လက္ခဏာဖြစ်သည်။ ပါဝင်သော ဒေတာများမှ အောက်ပါအတိုင်းဖြစ်သည်-

Australia/Adelaide

ရည်ညွှန်းအမှတ်မှာ အက်ဒလိတ်မြို့ဖြစ်သည်။ 

## လွှမ်းခြုံဧရိယာ 
ထိုအချိန်ဇုန်၏ လွှမ်းခြုံဧရိယာမှာ ဩစတေးလျနိုင်ငံ၏တစိတ်တပိုင်း ဖြစ်သည်။ 

## ကိုးကား
Atlantic/Madeira

**Atlantic/Madeira** သည် IANA အချိန်ဇုန် ဒေတာရင်းမြစ်၏ zone.tab ဖိုင်မှ အချိန်ဇုန်၏ အမှတ်လက္ခဏာဖြစ်သည်။ ပါဝင်သော ဒေတာများမှ အောက်ပါအတိုင်းဖြစ်သည်-

 
 
 Atlantic/Madeira
 

ရည်ညွှန်းအမှတ်မှာ Madeiraဖြစ်သည်။ 

## လွှမ်းခြုံဧရိယာ 
ထိုအချိန်ဇုန်၏ လွှမ်းခြုံဧရိယာမှာ Madeira Islands ဖြစ်သည်။

## အခြားကြည့်ရန် 
## ကိုးကား
စန္ဒာ (ရုပ်ရှင်သရုပ်ဆောင်)

**စန္ဒာ** (၂၂ မတ် ၁၉၄၉–၂၃ ဒီဇင်ဘာ ၂၀၀၆) သည် မြန်မာ အမျိုးသမီး ရုပ်ရှင်သရုပ်ဆောင် တစ်ဦး ဖြစ်သည်။ စန္ဒာကို ၂၂ မတ် ၁၉၄၉ တွင် ရန်ကုန်မြို့၌ ဦးမြမောင်၊ ဒေါ်မာလာမြင့်တို့က ဖွားမြင်ပြီး၊ ငယ်မည် စာဥ ဖြစ်ပြီး မွေးချင်းများအနက် ‌စတုတ္ထမြောက် ဖြစ်သည်။ ဒေါ်ခင်ဦးမော်၊ ဒေါ်ဝင်းမာ၊ တိုးညွန့် (ရွှေဂေါင်းပြောင်)၊ စန္ဒာနှင့် ဦးမြဇော်(ဖူဂျီ)တို့သည် မွေးချင်းများ ဖြစ်သည်။

## အနုပညာလှုပ်ရှားမှု 
ငယ်စဉ်ကပင် ရုပ်ရှင်ဇာတ်ကားအချို့၌ ပါဝင်သရုပ်ဆောင်သည်။ *ရတနာပုံ* (၁၉၅၃)၊ *ဖိုးပြုံးချို* (၁၉၅၅) စသည့် ဇာတ်ကားများတွင် အစ်မဖြစ်သူ ဝင်းမာ၏ ငယ်ဘဝ သရုပ်ဆောင်သည်။ နောက် *အကျော်အမော်*၊ *နှောင်းသစ္စာ*၊ *စွဲတဲ့ မေတ္တာ*၊ *မေတ္တာရွှေရည်*၊ *မင်းထင်ရွှေမှန်* စသည့် ဇာတ်ကားများတွင် ကလေး သရုပ်ဆောင်အဖြစ် ပါဝင်ခဲ့သည်။

ထိုစဉ်က စိန့်ဖလိုမီနာ (အ.ထ.က(၂)စမ်းချောင်း) တွင် ပညာသင်ယူရင်း သရုပ်ဆောင်အလုပ် တဖက် လုပ်ဆောင်ခြင်း ဖြစ်သည်။ ၁၉၆၇ တွင် ဒါရိုက်တာ ဦးတင်မောင်၏ မြဇော်ဖလင်းအတွက် ရိုက်ကူးသည့် *နှစ်မွှာအသည်း* ဇာတ်ကား၌ စန္ဒာအမည်ဖြင့် အဓိကဇာတ်ဆောင်နေရာမှ နှစ်ကိုယ်ခွဲအသွင် ပါဝင်ရပြီး အကောင်းဆုံး အမျိုးသမီး ဇာတ်ဆောင်ဆုကို ရသည်။ *နှစ်မွှာအသည်း*သည် ဒါရိုက်တာဆုနှင့် ဓာတ်ပုံဆုများလည်း ရသည်။ ယင်းဇာတ်ကားတွင် စန္ဒာက ဆံပင်တိုဖြင့် ယောက်ျားလေးပုံစံအတိုင်း သရုပ်ဆောင်မှုများ ရှိရာ ထိုခေတ်ကာလ မိန်းကလေးငယ်များ စန္ဒာဆံပင် လိုက်ထားကြသည်အထိ လွှမ်းမိုးသည်။

*မေတ္တာ* ဇာတ်လမ်းမှ စ၍ သရုပ်ဆောင် ကျော်ဟိန်းနှင့် တွဲဖက် သရုပ်ဆောင်ပြီး မေတ္တာမျှ အကြောင်းပါသည်။

*တချက်ခုတ် နှစ်ချက်ပြတ်*၊ *ဖူးစာလမ်းဆုံ*၊ *အရွယ်ရိုင်း* စသည့် ဇာတ်ကားအများအပြားတွင် ပါဝင်သရုပ်ဆောင်သည်။ ကျော်ဟိန်းနှင့် အိမ်ထောင်ရေး အဆင်မပြေ ဖြစ်ပြီးနောက် လမ်းခွဲခဲ့ရာ နောက်ပိုင်းတွင် ရုပ်ရှင်ဇာတ်ကားများ၌ ပါဝင်မှု နည်းသွားသည်။ ရုပ်ရှင်လောကမှ အချိန် အတန်ကြာ ပျောက်ကွယ် ပြီးနောက် အစ်ကိုဖြစ်သူ တိုးညွန့်၏ *ရွှေဂေါင်းပြောင်* ဇာတ်ကားတွင် မင်းသား ဝင်းလှိုင်နှင့် တွဲဖက် ပြန်လည် သရုပ်ဆောင်သည်။ *ရူပမာလာ*တွင်လည်း သမန်းကျားကိုမြင့်နှင့် တွဲဖက် သရုပ်ဆောင်သည်။ နောက်ပိုင်း မင်းသားဇော်လင်းနှင့် ‌အိမ်ထောင်ပြုပြီး သရုပ်ဆောင်အဖြစ်မှ အနားယူသည်။ ဒါရိုက်တာ မောင်နှင်းမိုး၏ *မယ်သီတာလို မိန်းကလေး* ဆေးရောင်စုံ ဇာတ်ကားတွင် ရန်အောင်၊  မို့မို့မြင့်အောင်တို့နှင့်အတူ အစ်မကြီး နေရာမှ နောက်ဆုံး သရုပ်ဆောင်ခဲ့သည်။

## ကွယ်လွန်ခြင်း 
စန္ဒာအမည်ဖြင့် ငယ်စဉ်ဘဝကပင် ပြည်သူအများ ချစ်ခင်ခြင်းကို ခံရသော ဒေါ်စန်းစန်းရှင်သည် အသက် ၅၈ အရွယ် ၂၃ ဒီဇင်ဘာ ၂၀၀၆ တွင် ကွယ်လွန်သည်။

## ကိုးကား 
ကဏ္ဍ:မြန်မာ့ ရုပ်ရှင် ထူးချွန်ဆုရှင်များ
အမှတ်(၉၀၂) အမြောက်စခန်းကွပ်ကဲမှု ဌာနချုပ်

**အမှတ်(၉၀၂)အမြောက်စခန်းကွပ်ကဲမှုဌာနချုပ်**ကို ရှမ်းပြည်နယ်၊ နောင်ချိုမြို့၊ တောင်ခမ်းဒေသတွင် ဖွင့်လှစ်ထားသည်။

## အမြောက် တပ်ရင်းများ 
**အမှတ်(၉၀၂)အမြောက်စခန်းကွပ်ကဲမှုဌာနချုပ်** ၏ ကွပ်ကဲမှုအောက်တွင် အောက်ပါအတိုင်းဖွဲ့စည်းထားသည် - 

# အမှတ် (၂၀၆) အမြောက်တပ်ရင်း - နောင်ချိုမြို့နယ်၊ တောင်ခမ်းရွာ 
# အမှတ် (၃၄၆) အမြောက်တပ်ရင်း - လားရှိုးမြို့ 
# အမှတ် (၃၄၇) အမြောက်တပ်ရင်း - ကွတ်ခိုင်မြို့
# အမှတ် (၃၄၈) အမြောက်တပ်ရင်း - 
# အမှတ် (၃၅၀) အမြောက်တပ်ရင်း - မိုင်းရယ်မြို့
# အမှတ် (၃၅၁) အမြောက်တပ်ရင်း 
# အမှတ် (၃၅၂) အမြောက်တပ်ရင်း - ကျောက်မဲမြို့
# အမှတ် (၃၅၃) အမြောက်တပ်ရင်း - ရပ်စောက်မြို့နယ်၊ အင်တောမြို့နယ်ခွဲ
# အမှတ် (၃၅၄) အမြောက်တပ်ရင်း - နောင်ချိုမြို့နယ်၊ တောင်ခမ်းရွာ 
# အမှတ် (၄၀၆) အမြောက်တပ်ရင်း - နောင်ချိုမြို့နယ်၊ တောင်ခမ်းရွာ 
# အမှတ် (၅၀၆) အမြောက်တပ်ရင်း - လောက်ကိုင်မြို့နယ်၊ တာရွှေထန်ရွာ 
#အမှတ် (၅၉၆) အမြောက်တပ်ရင်း - 
#

ကဏ္ဍ:အမြောက်စခန်းကွပ်ကဲမှုဌာနချုပ်များ
IDE များကို နှိုင်းယှဉ်ခြင်း

အောက်ပါဇယားများတွင် ထင်ရှား၍ လူသိများသော ဆော့ဝဲများ ပါဝင်သည်။ ၎င်းဆော့ဖ်ဝဲများသည် nominal IDE များ ဖြစ်ကြသည်။ source code eidtors နှင့် GUI builders ကဲ့သို့သော standalone tools များ မပါဝင်ပေ။ ဇယားတွင် ပါရှိသော IDE များကို ထောက်ပံ့ပေးထားသည့် ဘာသာစကားပေါ်မူတည်၍ အက္ခရာစဉ်ကာ ဖော်ပြထားသည်။

## ActionScript 
## Ada 
## Assembly 
## BASIC 
## C/C++ 
## C# 
## Common Lisp 
## Component Pascal 
## D 
## Eiffel 
## Fortran 
## Groovy 
## Haskell 
## Java 
## JavaScript 
## Lua 
## Pascal, Object Pascal 
## Perl 
## PHP 
## Python 
## Racket 
## Ruby 
## Scala 
## Smalltalk 
## Tcl 
## ကိုးကား
အမှတ်(၁၃)စစ်ဆင်ရေးကွပ်ကဲမှုဌာနချုပ်

**အမှတ်(၁၃)စစ်ဆင်ရေးကွပ်ကဲမှုဌာနချုပ်** (အတိုကောက် **စကခ(၁၃)**) သည် ကမ်းရိုးတန်းဒေသတိုင်းစစ်ဌာနချုပ် နယ်မြေဖြစ်သော တနင်္သာရီတိုင်းဒေသကြီး၊ ဘုတ်ပြင်းမြို့တွင်တည်ရှိသည့် စစ်ဆင်ရေးကွပ်ကဲမှုဌာနချုပ် တစ်ခုဖြစ်သည်။ "စစ်ဆင်ရေးကွပ်ကဲမှုဌာနချုပ်" ဆိုသည်မှာ 'ခြေမြန်တပ်မဌာနချုပ်' အသွင်ယူထားသော တိုက်ခိုက်ရေးတပ်ဖွဲ့ ဖြစ်သည်။ **တပ်မ**များ နှင့် **စကခ**များသည် ကက(ကြည်း) (စစ်ဆင်ရေး)၏ တိုက်ရိုက်ကွပ်ကဲစီမံသော တိုက်ခိုက်ရေးတပ်ဖွဲ့များဖြစ်ပြီး စစ်နယ်ဝန်းပုံသေမရှိဘဲ ရန်သူ၏အင်အားအပေါ်မူတည်၍ လိုအပ်သလိုစစ်ကစားနိုင်ရန် ဖွဲ့စည်းထားခြင်းလည်းဖြစ်သည်။ လက်ရှိ အမှတ်(၁၃)စစ်ဆင်ရေးကွပ်ကဲမှုဌာနချုပ်မှူး တာဝန်ထမ်းဆောင်နေသူမှာ *ဗိုလ်မှူးချုပ် မျိုးဆက်အောင်(အလသ-၂၃)* ဖြစ်သည်။

## သမိုင်း 
## ဖွဲ့စည်းပုံ 
အမှတ်(၁၃)စစ်ဆင်ရေးကွပ်ကဲမှုဌာနချုပ်၏ ကွပ်ကဲမှုအောက်တွင် နည်းဗျူဟာအဖွဲ့ (၃)ဖွဲ့ နှင့် ခြေလျင်/ခြေမြန်တပ်ရင်း (၁၀)ရင်းရှိသည်။

### အမှတ်(၁)နည်းဗျူဟာအဖွဲ့ 
### အမှတ်(၂)နည်းဗျူဟာအဖွဲ့ 
### အမှတ်(၃)နည်းဗျူဟာအဖွဲ့ 
### ခြေလျင်/ခြေမြန်တပ်ရင်းများ  
# ခမရ**(**၅၅၅)   -  ဘုတ်ပြင်းမြို့နယ်၊ ကရသူရိမြို့
# ခမရ**(**၅၅၆)   - တနင်္သာရီမြို့နယ်၊ ဇဝဲရွာ
# ခမရ(၅၅၇)  ​ - တနင်္သာရီမြို့၊ အောက်ကင်းရွာ
# ခမရ(၅၅၈)  ​ - တနင်္သာရီမြို့၊ ကမ်းမလိုင်းရွာ
# ခမရ(၅၅၉)  - ဘုတ်ပြင်းမြို့နယ်
# ခမရ(၅၆၀)   -ဘုတ်ပြင်းမြို့နယ်
# ခမရ(၅၆၁)   - တနင်္သာရီမြို့၊ ညောင်ပင်ကွင်းရွာ
# ခမရ(၃၅၈)  **-** ဘုတ်ပြင်းမြို့နယ်
# ခမရ(၄၃၂)  **-** ဘုတ်ပြင်းမြို့နယ်
# ခမရ(၅၈၅)   -ဘုတ်ပြင်းမြို့နယ်၊ ဟန်ကပြုကျေးရွာ

## စစ်ဆင်ရေးကွပ်ကဲမှုဌာနချုပ်မှူး တာဝန်ထမ်းဆောင်ခဲ့သူများ 
## ကိုးကား 
## နောက်ထပ်ကြည့်ရန် 
ကဏ္ဍ:စစ်ဆင်ရေးကွပ်ကဲမှုဌာနချုပ်များ
ဗနက်ရှာ ဂျိမ်း

**မာရီ ဗနက်ရှာ ဂျိမ်း** (née ကဗင်ဒစ် ဘင်းတင့် **Cavendish-Bentinck**; ၄ ဇွန် ၁၈၆၁ - ၂ မေ ၁၉၄၈) သည် လန်ဒန် လူမှုရေး ဧည့်ခံသူနှင့် ပြိုင်မြင်း မွေးမြူသူ တဦး ဖြစ်သည်။

## ငယ်ဘဝ 
ဂျိမ်းကို ပရုဒင်းရှာ (née လက်စလီ)နှင့် ဂျော့ ကဗင်ဒစ် ဘင်းတင့် (၁၈၂၁ - ၁၈၉၁)တို့၏ ကဗင်ဒစ် ဘင်းတင့် မိသားစုမှ မွေးလာသည်။ သူမ၏ မောင်မှာ ဝီလျံ ဂျော့ ကဗင်ဒစ်-ဘင်းတင့် (၁၈၅၄ - ၁၉၀၉)(William George Cavendish-Bentinck) ဖြစ်ပြီး၊ သူမ၏ တူများ ဖြစ်သည့် ဖာဒီနန်နှင့် ဗစ်တာ(Ferdinand; Victor)တို့အား မြို့စား အရိုက်အရာ လွှဲအပ်သော ပို့(တ်)လန် (Portland)မြို့စားကြီးနှင့် နှစ်ဦးစလုံး ဆွေမျိုးတော်သည်၊ နောင်တွင် ဗြိတိန်နိုင်ငံ၏ ကြင်ယာတော် မိဖုရား ဖြစ်လာမည့် လေဒီ အဲလိဇဘက် ဘိုးဝိစ်-လိုင်ယွန် (Lady Elizabeth Bowes-Lyon)၏ ဆွေမျိုးလည်းတော်၊ ခေါင်းကိုင်မိခင်လည်း ဖြစ်သည်။

၁၈၇၂ တွင် ၁၁ နှစ်အရွယ်ရောက် မာရီ ဗနက်ရှာ ကဗင်ဒစ်-ဘင်းတင့်သည် ထိုခေတ်က ကျော်ကြားသော အော်ပရာ အဆိုတော် ခရစ္စတီးနား နီးဆင်(Christina Nilsson)၏ မင်္ဂလာပွဲ၌ သတို့သမီးအရံ လုပ်သည်။ လက်ထပ်ပွဲသည် အထက်တန်းလွှာတို့ အရေးကိစ္စ ဖြစ်ပြီး၊ လန်ဒန်မြို့၊ ဝက်မင်စတာကျောင်း(Westminster Abbey)၌ ဗနက်ရှာ အဖေက ပြင်ဆင်ပေးခဲ့သည်။ နီးဆင်က သူမ၏ ယောက်ျားလောင်း ပြင်သစ် ဘဏ်လုပ်ငန်းရှင် ဩဂတ် ရိုဇော့(Auguste Rouzaud)နှင့် ကျမ်းကျိန်နေစဉ်၊ ဗနက်ရှာက သတို့သမီး၏ ပန်းစည်းကို ကိုင်ထားရသည်။

## ဘဝ 
ဗနက်ရှာနှင့် သူ့ယောက်ျားသည် လန်ဒန်၊ ဂရက်ဖ်တန်(Grafton) လမ်းတွင် နေထိုင်ကာ ကတန်အိမ်တော်(Coton House) ၌ မြင်းများ မွေးမြူသည်။

သန်းကြွယ်သူဌေး ဖြစ်သော်လည်း၊ အလွန်တရာ စေးခြုတ်မှုကြောင့် ကျော်ကြားသည်။ ဧည့်သည်များကို ကြောင်ပင် မသောက်သော နို့များ ဖြင့် ဧည့်ခံကာ သောကြာနေ့တွင် အသားများထက် ငါးများက ဈေးသက်သာ၍ ကက်သလစ်ဥပုသ်ဖြစ်သော သောကြာနေ့တွင် ဧည့်ခံကျွေးမွေးရန် ပိုသဘောကျသည်။ ၁၉၁၇ တွင် မုဆိုးမ ဖြစ်ပြီး၊ ဆေးရုံကို လှူဒါန်းခဲ့သော သူ့ယောက်ျားကို သတိရသောအားဖြင့် ရပ်ဂဘီ၊ စိန့်ခရော့ဆေးရုံ(Hospital of St Cross, Rugby)၏ အဆောက်အဦသစ် ဆောက်လုပ်ရာ၌ ငွေမတည်သည်။ မြင်းများ ဆက်လက်မွေးမြူ၍ ပြိုင်ပွဲများ ဝင်ပြိုင်ရာ ဗစ်တိုးရီးယား ဖလား(Victoria Cup)နှင့် ၁၉၃၂ ကော်ရိုနေရှင် ဖလား (1932 Coronation Cup) တို့ကို အနိုင်ရရှိသည်။

## ပုဂ္ဂိုလ်ရေး 
ဒီဇင်ဘာ ၁၈၈၅ တွင် သူသည် ပြိုင်မြင်းပိုင်ရှင်နှင့် မွေးမြူသူ ဂျွန် အာသာ ဂျိမ်းနှင့် လန်ဒန်၊ စိန့်ဂျိမ်းရှိ ရွိုင်ရယ်ဘုရားကျောင်း၌ လက်ထပ်သည်။  ဗနက်ရှာနှင့် အာသာတို့နှစ်ယောက်လုံးသည် သတ္တမမြောက် အက်ဒွပ်ဘုရင်၏ မိတ်ဆွေ ဖြစ်ကာ၊ ဗနက်ရှာသည် အာသာ၏ မိန်းမ ဖြစ်၍ ကျော်ကြားသည်။ ဘုရင်ကြီး၏ သီးသန့် အတွင်းရေးမှူး ဖရက်ဒရစ် ပွန်းဆဘီက သူသည် "ဟာသဉာဏ်နှင့် စိတ်ဓာတ်ထက်သန်မှု အပြည့် ရှိပြီး၊ ဘုရင်ကြီးနှင့် လမ်းလျှောက်သောအခါ ရယ်မောစေသည်"ဟု ရေးသားသည်။

ဗနက်ရှာ ဂျိမ်းသည် ၁၉၄၈ ၌ သေဆုံးကာ၊ လက်ဝတ်ရတနာများနှင့် တစ်ရှန်၊ ဂျော့ရွှား ရေးနော့နှင့် သောမတ် ဂိမ်းဘာရားတို့၏ ပန်းချီကားများကို သူ၏ ခေါင်းကိုင်သမီး ဖြစ်သူ ဘုရင်မ အဲလိဇဘက် (ဆဋ္ဌမမြောက် ‌ဂျော့ဘုရင်၏ ကြင်ယာတော်ဖြစ်ပြီး၊ ယခု လက်ရှိ(၂၀၁၇) အုပ်စိုးနေသော ဘုရင်မ အဲလိဇဘက်[၂]မဟုတ်ပါ)အတွက် ချန်ရစ်သည်။

## ကိုးကား
နား၊ နှာခေါင်း၊ လည်ချောင်း၊ ဦးခေါင်းနှင့် လည်ပင်း ခွဲစိတ်အထူးကု ဆေးရုံကြီး (ရန်ကုန်)

**နား၊ နှာခေါင်း၊ လည်ချောင်း၊ ဦးခေါင်းနှင့် လည်ပင်း ခွဲစိတ်အထူးကု ဆေးရုံကြီး** (; ယခင် **နား၊ နှာခေါင်း၊ လည်ချောင်း ဆေးရုံကြီး**) သည် ရန်ကုန်မြို့၊ မြန်မာနိုင်ငံ တွင် တည်ရှိသည်။ အများပြည်သူနှင့်ဆိုင်သည့် အထူကုးဆေးရုံ တစ်ခု ဖြစ်သည်။ ဗညားဒလလမ်းနှင့် ဗျိုင်းရေအိုးစင်လမ်းထောင့်၊ တာမွေမြို့နယ်တွင် တည်ရှိပြီး ကုတင် (၁၅၀)ဆေးရုံဖြစ်သည်။

## သမိုင်းကြောင်း 
ပထမဆုံး နား၊ နှာခေါင်းနှင့်လည်ချောင်း ဆေးရုံကြီးကို ၁၉၆၅ မှ ၁၉၉၀ အထိ အမှတ် (၆၇)၊ အလံပြဘုရားလမ်းတွင် (မျက်စိနှင့်တွဲလျက်) စတင်ဖွင့်လှစ်ခဲ့သည်။ ဒုတိယ အကြိမ် နတ်မောက်လမ်း ကန်တော်ကြီး ဆေးရုံကြီးသို့ ၁၉၉၀ ခုနှစ်မှ ၂၀၀၀ ခုနှစ်အထိပြောင်းရွှေ့ခဲ့သည်။ ယခုအခါ ဗညားဒလလမ်း၊ တာမွေမြို့နယ်တွင် ၂၀၀၀ ခုနှစ်မှ ယနေ့အထိ ဖွင့်လှစ်ထားရှိသည်။

## ပြင်ပလူနာဌာန
ပြင်ပလူနာ ဌာနကို နိုင်ငံတော်အစိုးရရုံးပိတ်ရက်များမှ အပ တနင်္လာနေ့မှ သောကြာနေ့အထိဖွင့်လှစ်ထားပြီး ယူနစ် (၅)ခုမှ တစ်ရက်စီတာဝန်ယူကုသပေးသည်။ ၂၀၁၃ ခုနှစ် ဇန်နဝါရီလ (၁)ရက်မှ ဒီဇင်ဘာလ (၃၁) ရက်နေ့အထိ လာရောက်ကုသသူ လူနာ (၅၈၇၃၈) ဦးရှိပြီး နေ့စဉ်ပျှမ်းမျှလူနာ (၂၃၉) ဦးခန့်ကုသမှု ခံယူခဲ့သည်။

## အရေးပေါ်လူနာဌာန
၂၀၁၃ ခုနှစ် ဇန်နဝါရီလ (၁)ရက်မှ ဒီဇင်ဘာလ (၃၁) ရက်နေ့အထိ (၈၅၅၇)ယောက် ကုသမှုခံယူခဲ့သည်။

## ကိုးကား
လမ်ဒါ စင်တောရိ

**လမ်ဒါ စင်တောရိ** (λ Cen, λ Centauri) သည် စင်တောရပ် ကြယ်စုတန်းရှိ ကြယ်တစ်စင်းဖြစ်သည်။ ယင်းသည် ကြယ်စုတန်း၏ အတောက်ပဆုံးကြယ်များထဲမှ တစ်ခုအပါအဝင်ဖြစ်ပြီး တောင်ကမ္ဘာခြမ်းမှဆိုလျင် သာမန်မျက်စိဖြင့် မြင်ရသည်။ ကမ္ဘာမြေမှ အလင်းနှစ် ၄၂၀ ကွာဝေးပြီး မှားနိုင်ခြေ ၅ ရာခိုင်နှုန်းဖြစ်သည်။

## ကိုးကား
နိုင်ငံခြားရောက် ကြောင်တစ်ကောင် (ဝတ္ထုတို)

***နိုင်ငံခြားရောက် ကြောင်တစ်ကောင်*** () သည် ပီတာဂတ်သား (Peter Gethers) က သူ့ စကော့တစ် ဖို့ (Scottish Fold) အမျိုးအစားဖြစ်သည့် ကြောင်လေး နော်တန် (Norton) နှင့် နေထိုင်ပုံကို မှတ်တမ်းတင်သည့် ဒုတိယ ဝတ္ထုတို ဖြစ်သည်။ ဤစာအုပ် အရှေ့မှာက *ပဲရစ်သွားတဲ့ကြောင်* ဖြစ်ပြီး၊ နောက်ထုတ်က *တသက်လုံးနေမယ့်ကြောင်၊ နော်တန်ရဲ့ နောက်ဆုံး စွန့်စားခန်းများ* ဖြစ်သည်။* နိုင်ငံခြားရောက် ကြောင်တစ်ကောင် *သည် ဂတ်သားနှင့် နော်တန်တို့ နိုင်ငံခြား တိုင်းပြည် တပြည်တွင် နေထိုင်သော အချိန်များကို မှတ်တမ်းတင်ထားပြီး၊ ဆက်ဆံရေးနှင့် အတွေ့အကြုံများကို ဖော်ပြရုံသာမက နိုင်ငံခြားတိုင်းပြည် တပြည်ရှိ ကျေးရွာလေးတရွာတွင် နေထိုင်ရသည့် အခက်အခဲနှင့် အကွေ့အကောက်များကိုလည်း ဖော်ပြထားသည်။
အလုပ်သမား ဆေးရုံကြီး (ရန်ကုန်)

အလုပ်သမား ဆေးရုံကြီး (ရန်ကုန်) သည် ရန်ကုန်တွင်တည်ရှိသော ပြည်သူ့ဆေးရုံ တစ်ခု ဖြစ်သည်။ လူမှုဖူလုံရေးဆေးရုံသုံးခုထဲမှ တစ်ခု ဖြစ်သည်။ ဆေးဝါးများကို အခမဲ့ ထောက်ပံ့ပေးထားသည်။ အလုပ်သမားများအား ဖူလုံစေရန်ထောက်ပံ့ပေးသည့် ဘုတ်အဖွဲ့က အလုပ်သမားတို့ကို အာမခံ ပေးထားသည်။ အလုပ်သမား ဆေးရုံကြီး (ရန်ကုန်) သည် ဆေးတက္ကသိုလ် (၁) ရန်ကုန်၏ စာသင်ကြားရာ ဆေးရုံတစ်ခုလည်း ဖြစ်သည်။

## ကိုးကား
Europe/Berlin

**Europe/Berlin** သည် IANA အချိန်ဇုန် ဒေတာရင်းမြစ်၏ zone.tab ဖိုင်မှ အချိန်ဇုန်၏ အမှတ်လက္ခဏာဖြစ်သည်။ ပါဝင်သော ဒေတာများမှ အောက်ပါအတိုင်းဖြစ်သည်-

 
 
 Europe/Berlin
 

ရည်ညွှန်းအမှတ်မှာ ဘာလင်မြို့ဖြစ်သည်။ 

## လွှမ်းခြုံဧရိယာ 
ထိုအချိန်ဇုန်၏ လွှမ်းခြုံဧရိယာမှာ Büsingen am Hochrhein မှလွဲ၍ ဂျာမနီနိုင်ငံဖြစ်သည်။
 

## ၁၉၇၀ ခုနှစ်ရှေ့ပိုင်း ခြားနားမှုများ 
ကွဲပြားမှုသည် ၁၉၄၅ ခုနှစ်နောက်ပိုင်းတွင်ဖြစ်ပြီး အရှေ့ဘာလင်မြို့နှင့် အနောက်ဘာလင်မြို့အကြား မတူကွဲပြားသောနိုင်ငံနှစ်ခုမှ မြို့များအဖြစ် ဆိုခဲ့ပြီး ၁၉၇၀ ခုနှစ်နောက်ပိုင်းတွင်မှ အချိန်ဇုန်တစ်ခုတည်း အသုံးပြုခဲ့သည်။

## ကိုးကား
၁ စင်တောရိ

**၁ စင်တောရိ** သည် စင်တောရပ် ကြယ်စုတန်းမှ ကြယ်ဖြူဝါအမျိုးအစား ကြယ်တစ်စင်းဖြစ်ပြီး ကမ္ဘာမြေမှ အလင်းနှစ် ၆၃ အကွာ၌ တည်ရှိသည်။

## ကိုးကား
မန်လည်မြို့ဟောင်း

"မန်လည်အစ၊ နရာဒေဝ"ဟု အဆိုရှိသည့်အတိုင်း **မန်လည်မြို့**ကို ဗန္ဓုသာရမင်း၏ အမတ်ကြီး နရာဒေဝက သက္ကရာဇ် ၁၈၆ ခုနှစ် (ခရစ် ၈၂၄ ခုနှစ်)တွင် စတည်သည်။ ပုဂံခေတ် ၁၃ ဖေဖော်ဝါရီ ၁၂၄၁ တွင် အမတ် ဒိဗ္ဗနရာကို မန်လည်စော်ဘွားအဖြစ် ခန့်ပြီးနောက် ခေတ်အဆက်ဆက် မန်လည်စော်ဘွားများ အုပ်ချုပ်လာသည်။ မန်လည်ဆိုသည်မှာ ရှမ်းဘာသာ ဖြစ်ကာ ကောင်းသောမြို့ဟု အဓိပ္ပာယ် ရသည်။ 

မန်လည်သည် ၁၈၀၂ တွင် ပေါမိုင်းရွှေကြာကို သီရိသမန္တဘွဲ့ဖြင့် မြို့သူကြီး ခန့်ကာ အုပ်ချုပ်စေရာမှ မြို့ ဖြစ်လာသည်။ ၁၈၆၆ ခု မြင်ကွန်း မြင်းခုန်တိုင် အရေး ပေါ်ပေါက်စဉ် မန်လည်၌ မြို့ဝန် မဟာမင်းလှရာဇာဘွဲ့ခံ ဦးတေ အုပ်ချုပ်နေသည်။ ဦးတေသည် မန်လည်မြို့သူကြီး ဦးရွှေထွန်းသား ဖြစ်သည်။ 

ထင်ရှားကျော်ကြားလှသော မန်လည် ဇာတိဖွားမှာ မန်လည်ဆရာတော် သာ ဖြစ်သည်။

## ကိုးကား